
SOCRATE CHAIREPHON CRITIAS CHARMIDES 

SOCRATE Mă întorceam în ajun, asupra serii, din tabăra de 
oşti de la Potideeal şi, cum reveneam după un lung răstimp, m- 
am îndreptat bucuros către locurile unde eram obişnuit să-mi 
petrec vremea. Am intrat aşadar în palestra lui Taureas2, cea din 
faţa templului regal3, şi am găsit acolo o mulţime de lume; mi- 
erau necunoscuţi cîţiva, pe cei mai mulţi însă îi cunoşteam. 
îndată ce m-au zărit intrînd, aşa pe neaşteptate, care mai de 
care s-a grăbit — şi încă de departe — să-mi dea ziua bună; iar 
Chairephon4, apucat cum era, zvicni în sus din mijlocul lor, o luă 
la goană către mine şi prinzindu-mă de mînă mă întrebă: 

— Cum ai scăpat din bătălie, Socrate? 

Cu puţin înainte de plecarea mea, o bătălie avusese loc la 
Potideea; iar cei de aici abia acum aflaseră de ea5. 

— Aşa cum vezi, i-am răspuns. 

— Se zvoneşte pe la noi, a urmat el, că a fost aprigă 
bătălia şi-n toiul ei mulţi dintre ai noştri ar fi pierit. 

— Da, şi pe bună dreptate s-a zvonit aşa, am întărit eu. 

— Ai luat şi tu parte la bătălie? m-a întrebat Chairepbon. 

— Da, am luat. 

— Atunci aşază-te aci, m-a îndemnat, şi povesteşte-ne; 
prea limpede nu le-am aflat pe toate încă. 

Şi călăuzindu-mă, îmi făcu loc totodată lîngă Critias, fiul lui 
Calaischros. lar eu, după ce m-am tras alături de Critias şi le-am 
dat ziua bună — atit lui cît şi celorlalţi — am prins a istorisi 
întîmplările din tabără potrivit cu întrebările lor; iar fiecare avea 
să mă-întrebe altceva. 

După ce am stat de vorbă îndeajuns despre asemenea fapte, 
i-am întrebat la rîndul meu despre cele de aci: cum mai stăteau 
lucrurile în ultima vreme cu rîvna pentru înţelepciune6 şi ce se 
mai auzea cu tinerii; dacă se aleseseră printre ei vreunii mai de 
frunte, fie prin înţelepciune, fie prin frumuseţe, fie prin 
amîndouă. lar Critias, îndreptîndu-şi ochii către poartă şi zărind 
cîţiva tineri care tocmai intrau hîrjonindu-se între ei, urmaţi de o 
altă ceată de tineri, îmi spuse: 

— Cu frumoşii, Socrate, cred că ai să afli îndată cum stau 
lucrurile; cei care intră acum, se-ntimplă să fie deopotrivă 


vestitorii cît şi alaiul celor care-l îndrăgesc pe tînărul acela ce 
trece astăzi drept cel mai împlinit. Dealtfel, mi se pare că şi el e 
pe aproape şi are să intre de îndată. 

— Cine e, îl întrebai eu, şi al cui? 

— îl ştii cumva şi tu, numai că nu se ridicase încă la 
vîrsta tinereții cînd ai plecat: e Charmides, fiul unchiului meu 
Glaucon şi deci văr cu mine. 

— Pe Zeus, de bună seamă că-l ştiu, încuviinţai eu. Nu era 
nici pe atunci un copil de rînd; iar acum cred că trebuie să fie în 
pragul bărbăţiei?. 

— îndată ai să afli, spuse, şi vîrsta lui şi cum arată acum. 

lar în timp ce rostea vorbele acestea, intră şi Charmides. 

— Eu, dragă prietene, nu prea sînt în stare să dau o bună 
măsură lucrurilor; căci înaintea celor frumoşi parcă aş fi o 
cordea de măsurat de pe care s-au şters toate semnele8 
aproape toţi cei în vîrsta tinereţii îmi par frumoşi9. Numai că 
acum, înfăţişarea şi frumuseţea tînărului acestuia mi se arătau 
într-adevăr fără cusur; iar toţi ceilalţi, parcă nu mai aveau 
dragoste decit pentru el, într-atit păreau de uluiţi şi de tulburaţi 
cînd a intrat10. Şi mulţi alţii dintre cei care-l îndrăgeau mai 
veneau în urma lui. De-ar fi fost vorba doar de noi, bărbaţi în 
puterea vîrstei, n-ar părea nimic de uimire, dar luînd seama şi la 
cei mici, la copii, am văzut că nici unul nu se uita într-altă parte 
— nici chiar cel mai micuţ —, ci toţi stăruiau cu ochii-n spre el, 
de parcă ar fi aţintit o statuie. 

Atunci, Chairephon izbucni către mine: 

— Cum ţi se pare tînărul, Socrate? Nu-i aşa că e frumos 
la chip? 

— Minunat de frumos, încuviinţai eu. 

— Ei bine, aşa cum e, dacă ar vrea să-şi desfacă hainele 
de pe trup, nici n-ai mai avea ochi pentru chipul lui, într-atiît de 
frumoasă îi este întreagă făptura. 

lar toţi ceilalţi au consimţit că aşa era, cum spusese 
Chairephon. 

— Pe Heracle, stăruii eu atunci, ce cuceritoare fiinţă ar 
mai fi, după spusele voastre, un singur lucru de s-ar adăugi; 
unul mărunt de tot11. 

— Care? mă îndemnă Critias. 

— De-ar avea şi sufletul bine întocmit. Şi s-ar cuveni să 
fie aşa, Critias, de vreme ce se trage din neamul vostru. 


— Dar e o fiinţă desăvirşită12 şi în privinţa aceasta, mă 
încredinţă el. 

— Şi-atunci, urmai eu, de ce să nu-i dezbrăcăm mai de 
grabă sufletul şi să i-l privim înaintea trupului? E de bună seamă 
la o vîrstă cînd l-ar putea ispiti un schimb de păreri. 

— Aşa-i, încuviinţă Critias, mai ales că pare înclinat spre 
cugetare13, iar după spusa altora, şi chiar a lui, ar fi foarte 
înzestrat şi într-ale poeziei14. 

— Un asemenea har, dragul meu Critias, de departe vi se 
trage, de la înrudirea voastră cu Solon tocmai. Dar de ce nu-mi 
arăţi tînărul, chemîndu-l aci? Nici chiar dacă s-ar întîmpla să fie 
mai tînăr n-ar fi de ruşine să stau de vorbă cu el, în faţa ta, care- 
i eşti tutore şi pe deasupra şi văr. 

— Bine spui, întări el, să-l chemăm. 

Şi totodată îl îndemnă pe însoţitorul său: 

— Băiete, cheamă pe Charmides şi spune-i că vreau să-l 
arăt unui medic, pentru durerea de care mi s-a plins mai 
deunăzi, rosti Critias. 

Apoi adăugi către mine: 

— într-adevăr îmi spunea, nu de mult, că-l doare capul 
cînd se trezeşte dimineaţa. Te-ar stînjeni întrucitva dacă te-ai 
preface în faţa lui că ştii vreun leac pentru durerile de cap?15 

— Nu, deloc; numai să vină. 

— Are să vină, hotărî el. 

Şi aşa s-a petrecut. A venit; numai că, venirea lui a stîrnit o 
întîmplare de tot hazul. Cum fiecare dintre noi cei aşezaţi se 
stringea de-o parte şi-l împingea de zor pe vecin ca să-i facă loc 
lui Charmides lîngă el, cei de la capătul băncii se treziră unul în 
picioare, iar altul zvirlit de-o parte. Charmides veni şi se aşeză 
între mine şi Critias. Atunci, drept să-ţi spun prietene, m-am 
simţit cam descumpănit şi îndrăzneala mea dinainte, că-mi va fi 
lesne să-l întîmpin cu vorba pe Charmides, se curmă pe de-a- 
ntregul. lar în clipa cînd Critias îl încredinţă că eu aş fi 
cunoscătorul leacului şi Charmides mă aţinti cu ochii într-un fel 
de neasemuit, gata să mă-ntrebe ceva, în vreme ce toţi cei din 
palestră se strînseseră cerc în jurul nostru, atunci, o, vrednice 
prieten al meu, ochii îmi lunecară o clipă prin deschizătura 
tunicii lui şi pe dată simţii că mă aprind şi-mi pierd cumpătul; iar 
gîndul mă purtă către Cydias. . .16 Cit de iscusit era acesta într- 
ale dragostei, de cite ori prindea să dea sfat cuiva în legătură cu 


vreun tînăr frumos: „căpriorul să se ferească să vină să-şi apuce 
prada din faţa leului". Căci eu însumi nu păream să fiu altceva în 
clipa aceea decit prada unei asemenea făpturi. 

Totuşi, cînd m-a întrebat dacă ştiam vreun leac pentru 
durerile de cap, am îngînat că ştiam unul. 

— Şi care este? stărui el. 

l-am spus că ar fi o anume buruiană, dar că pe lingă leac 
trebuia adaos şi unt descîntec17; iar viersul acesta, dacă era 
lăsat să cadă odată cu folosirea leacului, dădea tămăduire 
deplină, fără el însă buruiana nu era de nici un ajutor. 

— Am să mi-l scriu atunci, aşa cum ai să-l reciţi tu, hotărî 
el. 

— Cu voia, sau fără voia mea? întrebai. 

Rise atunci Charmides : 

— Cu voia ta, Socrate. 

— Fie, mă-nduplecai atunci; dar îmi ştii chiar şi numele? 

— M-aş simţi aproape vinovat să nu-l ştiu; doar nu de 
puţine ori se aduce vorba de tine, printre cei de seama mea18, 
şi îmi aduc aminte, copil fiind, să te fi văzut împreună cu Critias 
acesta. 

— E bine, îl încuviinţai eu; căci astfel, am să-ţi pot trece 
cu mai mult curaj descîntecul, aşa cum va fi fiind. Mă întrebam 
totuşi mai adineaori în ce chip să-ţi lămuresc virtuțile lui. Căci un 
asemenea leac, Charmides, nu e în măsură să vindece doar 
capul, aşa cum poate ştii şi tu de la unii medici destoinici; 
aceştia, ori de cîte ori îi întîmpină cineva cu o suferinţă la ochi, îl 
încredinţează că nu le stă-n putinţă să încerce vindecarea 
ochilor numai, dar că, acela care vrea să-şi lecuiască ochii, se 
cuvine să-şi îngrijească totodată şi capul. Tot astfel, a-ţi închipui 
că poţi să-ţi vindeci capul singur, fără să iei seama trupului 
întreg, nu poate fi decit o faptă cu totul necugetată18b. Pornind 
de la o asemenea judecată, ei prescriu un regim pentru trupul 
întreg, dîndu-şi osteneala să îngrijească şi să vindece partea 
odată cu întregul. Sau n-ai aflat că aşa spun ei şi că aşa se şi 
petrec lucrurile? 

— Ba da, răspunse el. 

— Aşadar, îţi pare bună judecata lor şi o primeşti? 

— Pe de-a-ntregul, se învoi el. 

lar eu, de îndată ce l-am auzit încuviinţindu-mă, prinsei din 
nou curaj şi puţin cîte puţin regăsindu-mi cumpătul, mă 


înflăcărai19 şi ridicai glasul: 

— Tot aşa e, Charmides, şi cu descîntecul nostru. L-am 
deprins acolo în tabără de la un trac20, unul dintre medicii lui 
Zalmoxis21, despre care se zice că stăpinesc meşteşugul de a te 
face nemuritor22. Şi spunea tracul acesta, că medicii greci pe 
bună dreptate iau seama la cele pe care tocmai le pomeneam; 
numai că „Zalmoxis, adăugi el, regele nostru, care e zeu23, 
arată că, după cum nu trebuie să încercăm a vindeca ochii fără 
să vindecăm capul, ori capul fără să ţinem seama de trup, tot 
astfel nici trupul nu poate fi însănătoşit fără suflet. Aceasta şi e 
pricina pentru care medicii greci nu izbutesc să vindece cele mai 
multe boli: ei nu se ridică pînă la întregul de care ar trebui să se 
îngrijească, iar dacă acestuia nu-i merge bine, nici partea nu se 
poate însănătoşi. Şi toate de aci pornesc, îmi lămurea el, de la 
suflet: atit cele rele cît şi cele bune ale trupului ori ale făpturii 
noastre depline, şi de aci se revarsă ele, aşa cum de la cap totul 
se resfringe asupra ochilor24. Prin urmare, mai ales sufletul se 
cade îngrijit, dacă avem de gind să aducem la o bună stare atit 
capul cît şi restul trupului25. lar sufletul, arăta el, dragul meu, 
se îngrijeşte cu anume descîntece şi descîntecele acestea nu 
sînt altceva decit rostirile frumoase26. Din asemenea rostiri se 
iscă în suflete înţelepciunea; iar odată ce aceasta iese la iveală 
şi stăruie în noi, îi e lesne să deschidă cale sănătăţii şi către cap 
şi către trupul tot'27. Invăţindu-mă aşadar asemenea leac şi 
asemenea descîntece, mă îndemna totodată să nu mă las 
înduplecat de nimeni să-i îngrijesc capul cu leacul acesta, pînă 
nu-mi va fi înfăţişat mai întîi sufletul28 spre a fi îngrijit prin 
descîntec. Şi tocmai aceasta e greşala pe care o fac astăzi 
oamenii, urmă el, că încearcă să fie medici ai unei părţi numai, 
fără cealaltă; şi mă îndemna cu toată tăria să nu mă las 
înduplecat de nimeni să fac astfel, fie el bogat, frumos, ori de 
neam ales. Eu, aşadar, am să-i dau ascultare, căci i-am jurat-o şi 
sînt dator să-i dau ascultare; iar ţie, dacă vei vrea, după 
îndemnurile străinului, să-ţi înfăţişezi întîi sufletul spre a fi 
descîntat29 cu acele descîntece trace, îţi voi da leacul pentru 
cap; dacă nu, n-aş prea avea ce să fac pentru tine, Charmides, 
dragule. 

La asemenea vorbe, Critias ne întrerupse spunînd: 

— Dar bine, Socrate, ar fi o adevărată binecuvîntare 
pentru tînărul acesta durerea lui de cap, dacă ar sili şi cugetul să 


devină mai bun odată cu capul. Totuşi să ştii, că printre cei de-o 
seamă cu el, Charmides ţine fruntea nu numai prin înfăţişare, 
dar şi prin acel ceva al cărui descîntec spui tu că-l cunoşti: e 
vorba de înţelepciune, nu? 

— Da, într-adevăr, încuviinţai eu. 

— Află atunci, adaugă Critias, că el trece cu mult drept 
cel mai înţelept printre tinerii de azi, iar în privinţa tuturor 
celorlalte, cîte ţin de virsta lui, nu e întru nimic mai prejos decit 
oricare din ei. 

— De altfel, e şi drept, Charmides, urmai eu, să te 
deosebeşti de ceilalţi prin toate acestea. Vezi, eu n-aş crede că 
vreunul din cei de aci poate lesne arăta două spiţe din Atena 
care, unindu-se între ele, să fie mai demne şi mai bune de-a lăsa 
urmaşi, decit cele din care te tragi tu. Căci neamul tău după 
tată, cel al lui Critias, fiul lui Dropides, a fost slăvit, după cum ni 
s-a transmis de Ana- creon30, şi de Solon şi de mulţi alţi poeţi, 
ca unul de frunte deopotrivă prin frumuseţe, virtute, cît şi prin 
alte fericite înzestrări. lar cu neamul mamei tale lucrurile stau la 
fel. Se spune că, dintre cei de prin părţile noastre, nici un bărbat 
nu trecea drept mai frumos şi mai falnic decit Pyrilampes, 
unchiul tău, ori de cîte ori mergea în solie, fie pe la marele rege, 
fie la vreun altul, aşadar, şi neamul acesta, pe de-a- ntregul, nu 
e cu nimic mai prejos de celălalt. lar tu, ca unul care te tragi din 
asemenea spiţe, e firesc să fii întîiul în toate. Astfel că, dacă e 
vorba de înfăţişarea fiinţei tale, scumpe fiu al lui Glaucon, atît cît 
o pot petrece ochii, nu-mi pari a sta cu nimic mai prejos de 
oricare dintre înaintaşii tăi; iar dacă şi în privinţa înţelepciunii şi 
a celorlalte eşti îndeajuns de înzestrat, după cum spune Critias, 
atunci, dragă Charmides, fericit fiu a mai adus pe lume3l cea 
care ţi-e mamă. Şi acum, iată cum stau lucrurile. Dacă ţie ţi-e 
dată înţelepciunea, aşa cum spune Critias acesta, şi dacă eşti 
îndeajuns de înţelept, nu mai ai nevoie de nici un descîntec, nici 
dintr-ale lui Zalmoxis, nici dintr-ale lui Abaris cel de la 
miazănoapte32, ci va trebui să ţi se dea doar leacul pentru cap; 
dar dacă tu crezi că ai totuşi nevoie de ele, atunci va trebui să ţi 
se descînte, înainte de a ţi se da leacul. Şi acum, să-mi spui tu 
singur dacă eşti de părerea lui Critias şi socoţi că ai îndeajuns 
parte de înţelepciune, sau dacă nu te crezi tocmai îndestulat de 
ea. 

Se roşi mai întîi Charmides şi păru încă mai frumos, căci se 


potrivea sfiala cu virsta lui33. Apoi îmi răspunse şi nu fără 
aleasă chibzuială. Spunea el că nu-i era uşor în clipa aceea să 
răspundă nici da, nici nu la întrebarea pusă. 

— Dacă, urmă el, spun că nu sînt înţelept, atunci deopotrivă 
rostesc ceva pe care omul nu e firesc să-l spună despre el şi în 
acelaşi timp îl înfăţişez drept un mincinos pe Critias acesta şi pe 
alţii mulţi cărora le par înţelept. Dacă însă aş încuviinţa-o şi m- 
aş lăuda singur, nu m-aş dovedi poate tocmai la locul meu; aşa 
că, nu prea ştiu nici eu ce să răspund. 

l-am dat dreptate: 

— îmi pare potrivit ce spui, Charmides, şi cred că 
împreună ar trebui să cercetăm dacă stăpiîneşti ori nu ceea ce 
ţin eu să aflu. Astfel, nici tu n-ai să fii silit să spui ce nu ai vrea şi 
nici eu n-am să mă-ntorc la leacul acela aşa, fără vreo 
chibzuinţă. Deci, dacă gîndul meu îţi este pe plac, aş porni la 
cercetare împreună cu tine. Dacă nu, te-aş lăsa în pace. 

— Dar o doresc mai mult decit orice, recunoscu el; 
cercetează deci, în acest gînd, cum crezi tu că e mai bine să 
cercetezi. 

— lată, am spus atunci, cum îmi pare mie că ar fi cel mai 
bine. E firesc, dacă ai parte de înţelepciune, să ai totodată şi o 
părere despre ea34. Căci, de vreme ce se află în fiinţa ta 
înţelepciunea, ea îţi dă, ca fiind prezentă, un anume simţămiînt, 
din care să ţi-se-nchege gîndul cu privire la ce este şi cum este. 
Nu crezi aşa? 

— Ba da, aşa cred, hotărî el. 

— Atunci, ca unul care ştii greceşte35, adăugai eu, n-ai 
putea cumva să-mi spui părerea ta asupră-i? 

— Poate că da, îmi răspunse. 

Aşadar, urmai eu, ca să ne dăm seama dacă e sădită sau nu 
în tine, spune-mi, ce crezi tu că e înţelepciunea? 

Şovăi Charmides la început şi nu prea se-ndemna să-mi 
răspundă36. Dar mai apoi prinse a-mi lămuri că înţelepciunea 
nu-i părea altceva decit îndeplinirea a toate cu măsură şi 
liniştit37: fie că mergi pe un drum, fie că stai de vorbă, sau că 
întreprinzi orice altceva. într-un cuvînt, sfirşi el, îmi pare că ceea 
ce întrebi tu e un anume fel liniştit de a îndeplini orice. 

— Să fie oare aşa? întrebai. Se zice într-adevăr, 
Charmides, că cei liniştiţi sînt înţelepţi. Să vedem dacă într- 
adevăr aşa e. Dar, spune-mi, înţelepciunea nu se cuprinde în 


rindul celor frumoase? 

— Pe de-a-ntregul, răspunse el. 

— Ce e mai frumos pentru un grămătic, să scrie aceleaşi 
litere repede ori domol? 

— Repede. 

— Dar cînd citeşte? S-o facă degrabă ori cu zăbavă?38 

— Degrabă. 

— Şi să cînţi cu repeziciune la cithară ori să lupti aprig, 
nu e mai frumos decit s-o faci domol şi cu zăbavă? 

— Ba da. 

— Dar în privinţa luptelor cu pumnii şi a altor întreceri 
atletice39, nu-i la fel? 

— întru totul. 

-— Dar la alergări şi sărituri, ori la tot felul de asemenea 
deprinderi ale trupului nu-i aşa că sînt frumoase mişcările 
îndeplinite cu agerime şi repeziciune, pe cînd cele greoaie şi 
făcute domol par urite? 

— De bună seamă. 

— De bună seamă atunci, am urmat eu, în privinţa 
trupului, nu felul tihnit de a îndeplini un lucru e cel mai frumos, 
ci acela cît mai ager şi mai aprig. Nu e aşa? 

— întocmai. 

— lar înţelepciunea, spuneam noi, e ceva frumos, nu? 

— Da. 

— Atunci, în cele ale trupului, nu îndeplinirea liniştită a 
lucrurilor, ci repeziciunea e mai chibzuită, de vreme ce 
înţelepciunea e ceva frumos. 

— Aşa se pare, spuse el. 

— Dar ce e mai frumos, întrebai, să înveţi uşor sau 
anevoie? 

— Să înveți uşor. 

— Dar cînd înveţi uşor, stăruii eu, înseamnă că înveţi 
repede, pe cînd învățatul anevoie se petrece domol şi cu 
zăbavă. 

— Da. 

— lar cînd înveţi pe un altul, nu e mai frumos s-o faci 
repede şi nestăvilit40 decît domol şi cu zăbavă? 

— Ba da. 

— Dar faptul de a-ţi reaminti ceva sau a lua aminte la 
ceva e mai frumos cînd se petrece domol şi cu zăbavă, ori dintr- 


odată şi repede? 

— Dintr-o dată, spuse el, şi repede. 

— lar iscusinţa nu este mai degrabă o anume agerime a 
spiritului iar nu o domolire a sa? 

— E-adevărat. 

— Şi cînd e vorba să înţelegi învăţătura pe care şi-o trece 
fie grămăticul, fie citharistul, sau oricine altul41, atunci cele 
spuse cit se poate de repede nu par cu mult mai frumoase decit 
cele domoale de tot? 

— Ba da. 

— Dar în cercetările la care se-ndeamnă cugetul şi în 
toate cumpănirile lui, nu omul cel mai liniştit, cred eu, 

şi care abia chibzuieşte ori stăruie din greu în cercetări e 
vrednic de laudă, ci, dimpotrivă, acela care îndeplineşte totul cît 
mai lesne şi mai degrabă. 

— Aşa e, încuviinţă el. 

— Şi atunci toate, urmai eu, o, Charmides, atît cele ale 
sufletului cît şi ale trupului, par mai frumoase ori de cite ori se 
săvirşesc cu repeziciune şi agerime42, iar nu cu zăbavă ori 
domol. 

— Poate că da, se învoi el. 

— Prin urmare, înţelepciunea n-ar putea însemna 
îndeplinirea liniştită a lucrurilor şi nici viaţa înţeleaptă nu poate 
fi una liniştită de vreme ce, după judecata noastră, o trăire 
cumpănită se cădea să fie neapărat frumoasă. Din cele două 
chipuri de a săviîrşi în viaţă, cel tihnit nu mi s-a părut niciodată, 
sau aproape niciodată mai împlinit decit cel grăbit şi cu vlagă. 
Dacă aşadar, prietene, toate cele întreprinse liniştit se dovedesc 
la fel de bine împlinite ca şi cele aprig făcute ori cu repeziciune, 
atunci nici înţelepciunea nu s-ar putea întocmi din asemenea 
făptuiri tihnite mai curînd decit dintr-unele intense şi repezi, fie 
în mers, fie în citit sau în orice altceva şi nici o viaţă liniştită n-ar 
putea fi mai înţeleaptă decit una lipsită de tihnă, de vreme ce în 
spusele noastre aşezasem înţelepciunea printre alcătuirile 
frumoase13, iar faptele grabnice nu ni s-au părut mai puţin 
izbutite decit cele liniştite. 

— Cred că vorbeşti drept Socrate, spuse el. 

— Atunci, urmai eu, încearcă iar44, Charmides; fii mai cu 
luare aminte cînd cercetezi în sinea ta şi caută să pătrunzi în ce 
chip anume te-a făcut înţelepciunea din tine şi care-i este firea 


ca să te poată înfăţişa aşa cum pari; iar după ce le vei fi 
cumpănit pe toate laolaltă, să-mi spui frumos, aşa cu bărbăţie, 
cam ce crezi tu c-ar fi înţelepciunea? 

Tăcu un răstimp Charmides, adîncindu-se stăruitor în sinea 
sa. 

— îmi pare, se-ndemnă el apoi, că înţelepciunea e cea 
care-l face pe om să se sfiască şi să fie sfios şi-atunci, într-un fel, 
ar fi deopotrivă cu smerenia45. 

— Fie, am încuviinţat eu, dar acum o clipă nu te 
alăturaseşi mie cînd spuneam că înţelepciunea e ceva frumos? 

— întru totul, spuse. 

— Şi-atunci, oamenii înţelepţi nu sînt şi buni? 

— Ba da. 

— Ar putea oare fi bun ceea ce nu-i face pe oameni buni? 

— Nu, fără-ndoială. 

— Aşadar înţelepciunea e nu numai ceva frumos dar şi 


ceva bun. 

— Aşa-mi pare. 

— Cum dar? urmai eu, nu crezi că Homer vorbeşte bine 
cînd spune : „Smerenia nu e bună de stăruie la omul 


nevoiaş?"46 
— Ba da, spuse el. 
— Şi-atunci, pe cît se pare, smerenia şi e şi nu e ceva 


— Poate. 

— lar înţelepciunea e bună, de vreme ce-i face buni pe 
cei ce se pătrund de ea, iar nu răi. 

— Da, aşa-mi pare să fie cum spui tu. 

— Prin urmare înţelepciunea nu poate fi tot una cu 
smerenia47, întrucît se întîmplă ca ea să fie bună, pe cînd 
smerenia nu e mai degrabă bună decit rea. 

— Da, Socrate, întări el, sînt bine cumpănite vorbele tale. 
Dar să-mi spui cum îţi vor părea cele pe care le voi rosti de 
îndată despre înţelepciune. Mi-am amintit adineaori să fi auzit 
pe cineva48 spunînd că înţelepciunea înseamnă a săvirşi ce-i al 
tău49. Vezi acum, dacă ţi se pare dreaptă spusa mea. 

— Asta, năstruşnic ce-mi eşti, izbucnii eu atunci, de la 
Critias ai aflat-o, ori de la cine ştie ce alt învăţat. 

— Poate de la vreun altul, se-amestecă Critias, de la 
mine în orice caz nu. 


— Dar ce însemnătate are Socrate, urmă Charmides, de 
unde am auzit-o? 

— Nici una, am recunoscut eu, căci la urma urmei n- 
avem de cercetat cine a spus-o, ci dacă e adevărată sau nu. 

— Acum vorbeşti drept, spuse el. 

— Da, pe Zeus, întîmpinai eu, numai că tare m-aş minuna 
să-i găsim înţelesul. Totul seamănă mai degrabă cu o 
ghicitoare50. 

— De ce? întrebă el. 

— Deoarece, am răspuns eu, nu în acelaşi chip în care și- 
a rostit cuvintele, a şi gîndit cel care spunea că înţelepciunea 
înseamnă a săvirşi ce-i al tău. Oare tu crezi că grămăticul nu 
face nici o ispravă atunci cînd scrie sau citeşte? 

— Ba eu cred că da, spuse el. 

— Ţi se pare ţie că el scrie ori citeşte numai numele său? 
Nu vă învăţa el pe voi copiii şi nu scriaţi voi atît numele 
duşmanilor cît şi pe ale voastre, ori pe ale prietenilor? 

=> Aşa e. 

— Şi asta se chema oare că vă îndeletniceaţi cu prea 
multe51 şi că eraţi nesocotiţi făcînd aşa? 

— Nicidecum. 

— Şi totuşi voi vă abăteaţi de la rosturile voastre, în cazul 
că a scrie şi a citi înseamnă a săvirşi ceva. 

— Da, înseamnă. 

— Dar cînd vindeci, prietene, ori zideşti o casă, cînd ţeşi 
la război, sau te îndeletniceşti cu orice alt meşteşug, nu 
înseamnă că săvirşeşti ceva? 

— Din plin. 

— Atunci cum? urmai eu. Crezi tu că o cetate ar fi bine 
întocmită sub o asemenea lege care ar cere fiecărui cetăţean 
să-şi ţeasă şi să-şi spele singur haina, să-şi croiască 
încălţămintea, ori să-şi făurească ulcica şi peria52 şi multe altele 
după aceeaşi rinduială, şi în acelaşi timp să nu se atingă de 
nimic străin, ci să lucreze şi să făptuiască numii pe ale sale?53 

— Nu cred, spuse el. 

— Şi totuşi, reluai eu, dacă cetatea e înțelept întocmită e 
şi bine întocmită. 

— Cum să nu, spuse. 

— Aşadar, înţelepciunea nu s-ar putea mărgini la o 
asemenea rînduială şi nici la faptul de a îndeplini într-astfel ce-i 


al tău. 

— Se pare că nu. 

— Vorbea deci cu tilc, pe cît se pare, aşa cum spuneam 
mai adineaori, cel care afirma că a fi înţelept înseamnă a săvirşi 
ce-i al tău. Căci nu cred să fi fost un om de rînd. Ori, poate ţi-ai 
plecat urechea spre vreun nătîng, Charmides? 

— Nici gînd; părea un om cu totul iscusit. 

— Atunci cu atît mai mult îmi închipui că omul acesta îţi 
înfăţişa o vorbă cu tilc, căci nu e lesne să desfaci înţelesuri din 
acel „a săvirşi ce-i al tău". 

— Poate, spuse el. 

— Ce să însemne oare „a săvirşi ce-i al tău?" Ai putea să- 
mi spui? 

— Nu ştiu nici eu, pe Zeus, se necăji el, dar poate nici 
chiar cel care-o spunea nu ştia prea bine ce-i trecea prin 
minte54. 

Şi-n timp ce vorbea aşa, suridea Charmides şi ochii-i cătau 
înspre Critias. 

într-adevăr, de la o vreme Critias prinsese a da semne de 
nelinişte iar privirea-i stăruia plină de sfidare către Charmides şi 
către ceilalţi. Cu greu se ţinuse liniştit pînă acum şi, deodată, nu 
se mai putu stăpîni55. Mi s-a părut atunci în toată limpezimea 
că lucrurile întocmai aşa stăteau cum bănuisem: de la Critias 
auzise  Charmides un asemenea răspuns cu privire la 
înţelepciune! lar Charmides, nevrînd să ia asupră-şi justificarea, 
ci să fie cea a răspunsului, îl stîrni pe celălalt ca şi cum el ar fi 
fost înfrînt. Atunci Critias nu mai răbdă şi-mi păru că-l prinde 
mînia ca pe un poet împotriva actorului care-i recită prost opera. 
Şi aţintindu-l cu privirea pe tînăr, îşi ridică glasul spre el56: 

— Aşa crezi tu, Charmides, că dacă tu nu ştii ce avea în 
minte acela care spunea că înţelepciunea înseamnă a lua 
aminte la ce-i al tău, nu o ştia nici el? 

— Dar, prea scumpe, mă amestecai eu, Critias! Nu-i de 
nici o mirare că tînărul n-o ştie, la virsta lui; pe de altă parte, ţie 
ţi se cade s-o cunoşti pe măsura anilor şi experienţei tale57. 
Dacă prin urmare te învoieşti că înţelepciunea este întocmai aşa 
cum spunea el şi preiei schimbul de idei58, aş simţi o mult mai 
mare bucurie să cercetez împreună cu tine dacă spusa aceasta 
este adevărată ori nu. 

— Mă învoiesc întru totul, se grăbi el, şi iau asupră-mi 


schimbul de idei. 

— Bine faci, încuviinţai eu. Dar, spune-mi, te învoieşti şi 
cu ce spuneam mai adineaori, că toţi meşteşugarii creează 
ceva?i 


— Eu, da. 

— Iti par ei ţie că fac numai ce-i al lor, sau şi pe ale 
altora? 

— Şi pe ale altora. 

— Dar sînt ei înţelepţi, de vreme ce nu fac numai ce-i al 
lor?59 


— Ce i-ar împiedica? întrebă el. 

— Nimic din partea mea, am răspuns; dar vezi, să nu fie 
vreo piedică pentru acela care, după ce a hotărît că 
înţelepciunea înseamnă să le săvirşeşti pe ale tale, ar pretinde 
apoi că nimic nu-i împiedică nici pe cei care săvirşesc pe ale 
altora să fie la rîndul lor înţelepţi. 

— Atunci cînd m-am învoit că sînt înţelepţi cei care fac 
ce-i al altora, am recunoscut eu cumva că ar fi la fel şi cu cei 
care săvirşesc pe cele ale altora? 

— Dar spune-mi, întrebai eu, după tine nu-i acelaşi lucru 
a face şi a săvirşi?60 

— Nu, fără-ndoială, spuse el. După cum a munci şi a face 
nu sînt deopotrivă. Am învăţat de la Hesiod care spunea: „Nici o 
muncă nu e de ocară'61. 

— Crezi tu, că dacă el ar fi denumit asemenea lucrări de 
care tocmai pomeneai adineaori şi prin a lucra şi prin a săvirşi, 
n-ar fi văzut atunci nimic de ocară în meseria făcătorului de 
încălţăminte, a negustorului de sărături, ori a aceluia care zace 
prin casele de pierzanie?62 Să nu-ţi închipui asta, Socrate. 
Părerea mea e că şi Hesiod făcea o deosebire între creaţie, 
făptuire şi lucrare63, iar uneori creaţia poate ajunge de ocară, 
dacă nu se însoţeşte cu frumosul, lucrul însă, nu poate fi hulit 
niciodată. Pe cele bine făcute şi de folos le numea opere, iar 
asemenea creaţii închid în ele lucrări şi făptuiri. Şi mai trebuie 
adaos că poetul socotea numai asemenea creaţii drept 
proprii64, cuiva, iar pe toate cele vătămătoare le arăta drept 
străine. Se cuvine, aşadar, să fim încredinţaţi că şi Hesiod, ca 
orice alt om cu bun simţ, numea înţelept pe acela care săvirşea 
ce-i al său. 

— O, Critias, am spus eu, numai ce ai prins glas şi 


aproape ţi-am şi lămurit gîndul; tu eşti ispitit să numeşti bune pe 
toate cele familiare şi proprii cuiva şi înţelegi prin făptuiri 
crearea lucrărilor bune; doar l-am auzit pe Prodicos făcînd 
nenumărate asemenea disocieri ale înţelesului cuvintelor65. Eu 
îţi dau voie să hotărăşti cum vei vrea cu fiecare cuvint, numai 
să-mi spui cărui lucru îi alături numele pe care-l rosteşti66. Şi- 
acum hotărăşte din nou, de la început şi mai limpede: oare 
săvirşirea celor bune ori creaţia lor, ori cum vrei să-i spui, asta 
înseamnă după tine înţelepciune? 

— Fără-ndoială. 

— Aşadar nu e înţelept cel care săvirşeşte răul, ci acela 
cate săvirşeşte binele. 

— Ţie, prea scumpe, spuse el, nu ţi se pare aşa? 

— Lasă asta, i-am răspuns eu, doar nu cercetăm acum 
ce-mi pare mie, ci ceea ce spui tu. 

— într-adevăr, după mine, cel care nu face lucruri bune, 
ci rele e lipsit de chibzuinţă, iar cel care face lucruri bune şi nu 
rele e înţelept. Aşadar, îţi dau lămurire deplină: înţelepciune 
înseamnă săvîrşirea celor bune67. 

— La urma urmei nimic nu se opune să spui adevărul68. 
Numai un lucru mă uimeşte: cum poţi crede că oamenii înţelepţi 
nu-şi dau seama că sînt înţelepţi? 

— Dar eu nu cred asta, se împotrivi el. 

— Nu spuneai tu puţin mai înainte69, urmai eu, că, deşi 
fac ce-i al altora, nimic nu împiedică pe meşteşugari să fie 
înţelepţi? 

— Ba spuneam, încuviinţă el. Şi ce-i cu asta? 

— Nimic. Dar spune-mi, ţi se pare ție că un medie 
însănătoşind pe cineva face un lucru folositor şi lui şi aceluia pe 
care-1 vindecă? 

— Aşa mi se pare. 

— Prin urmare săvirşeşte cele ce se cuvin cel care 
săvirşeşte acestea. 

— Da. 

— lar cel care săvirşeşte cele ce se cuvin, nu e înţelept? 

— Ba e înţelept. 

— Dar oare medicul ştie neapărat cînd leacurile sale sînt 
de folos şi cînd nu?70 Sau oricare dintre meşteşugari, cînd îi e 
sieşi folositoare lucrarea pe care o săvirşeşte şi cînd nu? 

— Poate că nu. 


— Uneori, aşadar, săvirşind cu folos ori aducînd 
vătămare, medicul nu ştie nici el ce a făcut71; totuşi, dacă a 
săvirşit-o cu folos, după spusa ta72, înseamnă că a făcut-o cu 
înţelepciune. Nu aşa spuneai? 

— Ba da. 

— Şi-ar însemna, pe cît se pare, că uneori, săvirşind 
lucrul cu folos, săvirşeşte cu chibzuinţă şi e înţelept, dar că nu-şi 
dă seama de înţelepciunea lui? 

— Dar aşa ceva, Socrate, exclamă el, nu poate fi. Dacă tu 
crezi că din cele pe care ţi le-am recunoscut mai înainte trebuie 
să se aleagă o asemenea încheiere, atunci aş renunţa la spusele 
mele şi nu m-aş sfii să arăt că n-am avut dreptate, mai degrabă 
decit să consimt că un om e înţelept fără s-o ştie despre sine73. 
Şi întrucitva, chiar acest lucru, spun eu, înseamnă înţelepciune: 
a se cunoaşte pe sine; şi mă întovărăşesc aceluia ce-a ridicat 
asemenea inscripţie74 pe frontispiciul templului din Delfi. S-a 
pus inscripţia aceea, pare-mi-se, spre a fi un fel de întîmpinare a 
Zeului către cei care pătrund, în loc de obişnuitul „voie bună 
ţie"; o asemenea urare fiind nepotrivită locului aceluia, unde nu 
se cuvine să ne dăm bineţe unii altora, ci să ne îndemnăm la 
înţelepciune. Astfel îi întîmpină cu vorba Zeul pe cei care 
pătrund în lăcaşul sfînt, urarea aceasta deosebindu-se întruciîtva 
de cea a oamenilor. lată un gînd pe care cred că l-a avut do 
bună seamă cel care a înălţat inscripţia. lar de fiecare dată, Zeul 
rosteşte către credinciosul care pătrunde în templu nu altceva 
decit „fii înţelept". Numai că o spune unii învăluit, aşa ca un 
adevărat proroc; iar „cunoaşte-te pe tine însuţi" şi „fii înţelept" 
sînt unul şi acelaşi lucru, Intocmai aşa cum o arată inscripţia şi 
cum o spun şi eu75. Dar poate sînt unii care să creadă altfel; şi 
asemenea lucru s-a şi petrecut, pare-mi-se, cu cei care au 
aşezat mai tîrziu celelalte inscripţii şi anume: „Nimic prea mult" 
şi „Chezăşia se însoţeşte cu nenorocirea". îşi închipuiau ei că „a 
te cunoaşte pe tine însuţi" e un sfat iar nu un cuvînt de 
întîmpinare din partea Zeului către cei care intrau în templu; 
apoi ca să întocmească la rîndul lor inscripţii nu mai puţin 
folositoare, le-au gravat pe acestea. într-un cuvint, iată ce am 
vrut eu să arăt, Socrate: las la o parte toate cele spuse mai 
înainte. Poate tu vorbeai cu mai multă dreptate despre ele, 
poate cu; dar nimic nu era pe deplin lămurit din cele pe care le 
rosteam noi. Acum însă vreau să dau seama de ele, dacă tu n-ai 


să te-nvoieşti cu afirmaţia că înţelepciunea înseamnă a te 
cunoaşte pe tine însuţi76. 

Dar, Critias, am spus eu atunci, tu mă îndemni cu vorba ca şi 
cum eu aş recunoaşte că ştiu cele despre care le întreb şi ca şi 
cum n-ar trebui decit să vreau ca să fiu de acord cu tine. Numai 
că lucrurile nu stau tocmai aşa, ci eu întîrzii odată cu tine în 
dezlegarea problemei acesteia, pentru că nici eu însumi nu o 
lămuresc; numai după ce o voi desluşi-o am să-ţi spun dacă sînt 
de aceeaşi părere cu tine. Aşteaptă dar pînă ce o vom cerceta. 

— Cercetează atunci, m-a îndemnat el. 

— Asta şi fac, i-am răspuns. Căci dacă înţelepciunea 
înseamnă a cunoaşte ceva, atunci c limpede că e vorba de un 
fel de ştiinţă77 a unui lucru anumit. Nu? 

— Ba da, e cunoaştere" de sine. 

— Oare medicina, urmai eu, nu e şi ea un fel de ştiinţă78 
a ceea ce e sănătos? 

— întocmai. 

— Dacă, atunci m-ai întreba, de vreme ce medicina e o 
ştiinţă a ceea ce e sănătos, de ce folos79 ne este ea şi ce 
împliniri ne aduce, ţi-aş răspunde că nu mic îi este cîştigul. 

într-adevăr, ea ne agoniseşte un lucru de preţ: sănătatea. Nu 
eşti de aceeaşi părere? 


— Ba da. 
— Dacă m-ai întreba acum despre arhitectură80 — 
gîndită ca ştiinţă a construirii — ce lucrare îndeplineşte ea, aş 


răspunde: casele. La fel şi pentru celelalte meşteşuguri. Şi 
acum, de vreme ce spui că înţelepciunea este cunoaşterea de 
sine, trebuie să ai ce răspunde celui care te-ar întreba: 
„înţelepciunea, Critias, fiind o cunoaştere de sine, ce lucru de 
preţ ne agoniseşte ea şi totodată vrednic de numele ei?81 Hai, 
spune! 

— Dar, Socrate, se împotrivi el, tu nu cercetezi bine. Doar 
înţelepciunea nu e prin firea ei o ştiinţă întocmai celorlalte şi nici 
celelalte ştiinţe nu se aseamănă între ele. Tu, însă, îţi faci 
cercetarea în aşa fel de parcă toate ştiinţele ar fi întocmai. Căci, 
spune-mi, adăugă el: din meşteşugul de a socoti, ori din cel al 
geometriei, se poate agonisi vreo lucrare de felul casei 
construite prin arhitectură, al veşmîntului urzit prin ţesătorie, 
sau de felul multor altor lucrări dobiîndite prin multe alte 
meşteşuguri?82 Ai putea tu să-mi arăţi, pornind de la ele două, 


vreo asemenea lucrare? N-ai putea! 

lar eu i-am răspuns: 

— Ai dreptate. Dar ce pot să-ţi arăt este cunoaşterea 
cărui lucru ne-o trece fiecare din aceste ştiinţe; iar lucrul acesta 
se întîmplă să fie deosebit de ştiinţa propriu-zisă. Aşa de pildă, 
socotitul e cunoaşterea numerelor cu soţ şi fără soţ, a felului 
cum se comportă o mulţime prin raport la acestea şi la alte 
mulţimi83. Nu e aşa? 

— Pe de-a-ntregul, încuviinţă el. 

— Aşadar, soţul şi fără de soţul se deosebesc de calcul 
însuşi? 

— Cum să nu? 

— La fel, meşteşugul de a cîntări e ştiinţa greutăţii mai 
mari sau mai mici. Dar greul şi uşorul sînt alta faţă de cîntărit în 
sine. Te învoieşti? 

— Eu da. 

— Spune-mi acum, înţelepciunea cunoaşterea cărui lucru 
e care să fie altul decit înţelepciunea?84 

— Tocmai asta e în joc, Socrate, şi aci ai ajuns cercetind: 
prin ce se deosebeşte înţelepciunea de toate celelalte ştiinţe. Tu 
însă, cauţi dimpotrivă o asemănare a ei cu celelalte. Numai că 
lucrurile stau altfel85. în timp ce toate celelalte ştiinţe sînt 
cunoaşteri a ceva străin şi nu a lor înşile, înţelepciunea singură 
e cunoaşterea altor ştiinţe şi în acelaşi timp a ei însăşi86. Ar fi 
greu să-ţi fi rămas ascunse acestea. . . Dar cred că tu faci 
tocmai ceea ce spuneai adineaori că nu faci87: tot încercînd să 
mă combati, nesocoteşti tema convorbirii noastre88. 

— Rău greşeşti, m-am împotrivit eu atunci, dacă-cţi 
închipui că te înfrunt din vreo altă pricină decit aceea de a-mi 
iscodi gîndul din teama ca nu cumva, aşa pe nesimţite, să cred 
că ştiu ceva fără să ştiu de fapt nimic89. Eu te-aş putea 
încredința că asta fac şi acum: cercetez argumentul pentru 
folosul meu în primul rînd, sau poate şi pentru acei cîţiva care 
ne stau în preajmă90. Nu crezi că într-un fel, e un folos pentru 
aproape toţi oamenii91 să poată cunoaşte adevărata fire a 
lucrurilor? 

— De bună seamă, am încuviinţat eu, Socrate. 

— Prinde curaj atunci, prietene, urmai, şi răspunde-mi la 
întrebări aşa cum vei crede că e mai bine, neţinînd seama dacă 
e Critias ori Socrate cel înfruntat92. Cercetează cu luare aminte 


numai problema pe care o urmărim şi vezi ce va ieşi din punerea 
ei la încercare. 

— Aşa voi face, hotări el. Vorbele tale îmi par chibzuite. 

— Spune-mi atunci, întrebai eu, despre înţelepciune cum 
gîndeşti? 

— Cred, răspunse el, că singură ea dintre toate 
cunoaşterile este cunoaşterea ei însăşi şi deopotrivă a tuturor 
celorlalte ştiinţe93. 

— Atunci, urmai, să fie ea şi cunoaştere a ce nu cunoşti, 
fiind totdeodată cunoaştere a ceea ce cunoşti?94 

— Din plin, spuse. 

— Deci, numai înțeleptul se va cunoaşte pe sine şi va fi în 
stare să cerceteze ce ştie şi ce nu; şi tot lui îi va sta în puteri să-i 
iscodească şi pe ceilalţi: ce ştie fiecare şi ce crede că ştie, iar 
apoi ce crede fiecare că ştie, fără să ştie. 

Şi singur el dintre toţi, înțeleptul poate s-o facă. lată ce 
înseamnă a fi înţelept şi înţelepciune şi a se cunoaşte pe sine: 
să ştii ce ştii şi ce nu ştii95. Nu aşa spui tu? 

— Ba da, încuviință el. 

— Şi acum, din nou, urmai eu, sub harul zeului mîntui- 
tor96, să cercetăm ca de la început97, în primul rînd dacă e cu 
putinţă ori nu să ştii că ştii ceea ce ştii şi că nu ştii ceea ce nu 
ştii; apoi, dacă într-adevăr acest lucru este cu putinţă, ce folos 
ne-ar aduce nouă să ştim?97b 

— Trebuie să cercetăm, spuse el. 

— Hai, încearcă, Critias, poate-ţi faci mai lesne drum 
printre toate acestea. Eu, drept să-ţi spun, mă simt cam 
stingherit98. Să-ţi spun de ce sînt stingherit? 

— Bineînţeles. 

— în linii mari, dacă lucrurile stau aşa cum spuneai acum 
cîteva clipe, înseamnă că există o anume cunoaştere care nu 
poartă decit asupra ei şi a celorlalte cunoaşteri precum şi a 
necunoaşterii. 

— Hotărit. 

— Vezi cît de ciudat ne-am pornit să vorbim, dragul meu; 
căci, dacă te-ai gîndi la aşa ceva în alte domenii, cred că totul ți- 
ar părea lipsit de noimă. 

— Cum si unde? 

— în cele pe care am să ţi le-arăt. Gindeşte-te: crezi că 
poate să existe o vedere care să nu aibă ca obiect lucrurile 


prinse de celelalte vederi şi care să fie doar o vedere a ei însăşi 
şi a celorlalte vederi, şi în acelaşi timp şi a ceea ce nu se vede, 
una care, deşi e o vedere — să nu prindă nici o culoare, ci doar 
pe ea şi alte vederi?99 Crezi că s-ar putea? 

— Pe Zeus, nu cred. 

— Sau vreun auz care să nu prindă nici un sunet, dar 
care să se audă pe sine, ori alte auzuri şi chiar lipsa de auz? 

— Nici asta. 

— Pe scurt, cercetează acum toate simţurile şi vezi dacă 
ţi se pare că găseşti vreun simţ al simţurilor şi al său însuşi, fără 
să poată prinde ceea ce prind toate celelalte simţuri. 

— Nu-mi pare. 

— Dar crezi că există vreo dorinţă care să nu fie dorinţa 
unei plăceri, ci doar a ei însăşi şi a altor dorinţe?100 

— Hotărit, nu. 

— Nici vreo voinţă, pe cît îmi închipui, care să nu se 
deschidă către ceva hun, ci doar către sine şi către alte voințe? 
101 

— Nu, desigur. 

— Dar mi-ai putea arăta vreo iubire care să nu fie o iubire 
de ceva frumos, ci una care să se-ntoarcă asupră-şi şi asupra 
altor iubiri? 

— Eu, mărturisi el, n-aş putea. 

— Sau poate cunoşti vreo teamă de sine şi de alte 
temeri, care în schimb să nu se trezească în faţa primejdiei? 

— Nu cunosc. 

— Dar vreo părere a părerilor şi de sine fără să judece 
însă nimic din cele ce judecă alte păreri? 

— Deloc. 

— lar în materie de cunoaştere, pe cît se pare, spunem 
că ar fi una care nu stăruie asupra nici unei învățături, ci doar 
asupră-i şi-n spre alte cunoaşteri? 

— Aşa spunem. 

— Nu este ciudat ca o asemenea cunoaştere chiar să 
existe? Dar să nu afirmăm încă, şi cu tărie, că nu este, ci să 
cercetâăm mai departe dacă este. 

— Bine spui. 

— Să vedem. Această cunoaştere este cunoaştere a ceva 
şi ea are proprietatea de a trimite către ceva. Nu? 

— întocmai. 


— Despre ceea ce e mai mare, nu spunem noi că are 
această proprietate de a fi mai mare faţă de ceva?102 

— Da, are. 

— Şi anume faţă de ceva mai mic, dacă va fi mai mare? 

= Negreşit. 

— Dacă acum am da peste un mai mare, care să fie mai 
mare decît cele ce sînt mai mari şi decit el însuşi, dar nu mai 
mare decit cele faţă de care celelalte sînt mai mari, atunci s-ar 
întîmpla în chip necesar ca această mărime, 

fiind mai mare decit ea însăşi, să fie în acelaşi timp şi mai 
mică decit ea însăşi. Nu? 

— Hotărit, spuse el, Socrate. 

— La fel, dacă ar fi ceva îndoit, faţă de alte lucruri îndoite 
cît şi faţă de sine, ar însemna atunci că acel ceva e îndoitul 
propriei sale jumătăţi, cît şi al celorlalte lucruri îndoite; căci nu 
există un alt îndoit decit al jumătăţi. 

— E adevărat. 

— Aşadar, fiind mai mare decit el însuşi nu va fi el 
totodată şi mai mic, ori deopotrivă mai greu şi mai uşor, mai 
bătrîn şi mai tînăr şi aşa mai departe cu toate celelalte? lar orice 
proprietate ar avea întoarsă asupră-şi, nu va avea el totodată şi 
firea lucrului spre care se-ndreaptă proprietatea?103 lată ce 
vreau să spun: auzul nu poate prinde nimic altceva decit 
sunetul, nu? 

— Da. 

— Aşadar, auzul se va auzi pe sine întrucit e înzestrat cu 
un sunet; altfel nu s-ar putea auzi. 

— Hotărit că nu. 

— Şi vederea, cumva, dragul meu, dacă se va vedea pe 
sine, trebuie să aibă o culoare; ea doar nu poate vedea ceva 
lipsit de culoare. 

— Nu, bine înţeles. 

— Vezi, aşadar, Critias, din cîte le-am străbătut cu gîndul, 
la unele ne-a părut pe de-a-ntregul cu neputinţă ca ele să-şi 
întoarcă virtutea cu care sînt înzestrate asupra lor înşile, iar în 
privinţa altora tare mă îndoiesc să se poată aşa ceva. La mărimi, 
mulţimi şi altele de felul acesta era doar întru totul cu neputinţă, 
nu? 

— Da, întru totul. 

— în schimb auzul şi vederea sau în plus mişcarea ce s-ar 


pune în mişcare pe ea însăşil04, sau căldura care se arde pe 
sinel05 şi toate celelalte asemenea lor, ar părea îndoielnice 
unora, altora poate nu. Ne-ar trebui un om de format mare106, 
prietene, care să ştie să le lămurească aşa cum se cuvine pe 
toate, dacă sînt alcătuiri care nu au din fire puterea de a se 
răsfrînge asupra lor înşile, ci doar asupra altora, sau dacă unele 
pot şi altele nu. lar dacă sînt unele care au faţă de ele însele 
asemenea putere, atunci ar fi de văzut dacă printre ele nu se 
află şi acea cunoaştere pe care noi o numim înţelepciune. Eu, 
drept să-ţi spun, nu cred că sînt în stare să fac asemenea 
deosebiri. In ce mă priveşte, nu m-aş încumeta să afirm cu tărie 
că ar putea exista aşa ceva: o cunoaştere a cunoaşterii, şi nici în 
cazul că într-adevăr există, n-aş primi-o drept fiind una şi 
aceeaşi cu înţelepciunea, mai înainte de a cerceta dacă fiind aşa 
cum e, ne e de vreun folos ori nu. Şi într-adevăr, că 
înţelepciunea ar fi ceva folositor şi bun, asta o presimt într-un 
fel. Tu aşadar, o fiu al lui Calaischros, de vreme ce ai hotărit că 
înţelepciunea nu este altceva decit o cunoaştere a cunoaşterii şi 
totodată a necunoaşterii, dovedeşte-mi, în primul rînd, că un 
asemenea lucru e cu putinţă, apoi, dacă aşa fiind, ar aduce 
cumva şi vreun folos. Şi poate aşa mă vei mulţumi şi pe mine şi- 
ţi voi da dreptate în cele ce-mi vei spune despre înţelepciune. 

lar Critias auzind acestea şi văzindu-mă că stau la cumpănă, 
întocmai celor pe care-i prinde căscatul de îndată ce zăresc pe 
alţii păţind aşa, îmi păru şi el cuprins de îndoială, de pe urma 
îndoielii mele107. Dar deoarece ţinea întotdeauna la bunul său 
renume, se ruşină faţă de cei din jur şi nu voi să consimtă că nu 
era în stare să-mi lămurească ceea ce-i cerusem şi-mi îngînă 
ceva fără noimă, ca să-şi ascundă nedumerirea. 

lar eu, ca să dau aviînt convorbirii noastre, spusei: 

— Dacă tu crezi aşa, Critias, atunci să ne-nvoim 
deocamdată că este cu putinţă să se ivească o cunoaştere a 
cunoaşterii; vom mai vedea apoi dacă lucrurile stau aşa sau nu. 
Hai atunci, dacă o asemenea cunoaştere e într-adevăr cu 
putinţă, spune-ne întrucît pornind de la ea cineva e mai în 
măsură să ştie ce ştie şi ce nu ştie? Şi de fapt tocmai acest lucru 
spuneam noi că înseamnă a se cunoaşte pe sine şi a fi înţelept. 
Nu e aşa? 

— întocmai, spuse, şi într-un fel lucrurile se potrivesc, 
Socrate: căci dacă cineva stăpineşte cunoaşterea care se 


cunoaşte pe sine, atunci el este de aceeaşi natură cu ceea ce 
stăpineşte. Astfel cînd cineva are agerime e ager, cînd are 
frumuseţe e frumos şi cînd are cunoaştere e cunoscător; iar 
dacă un om stăpîneşte cunoaşterea care se cunoaşte pe sine, 
atunci un asemenea om va fi într-un fel şi cunoscător de sine. 

— Nu acest lucru îl pun la îndoială, am recunoscut eu, că 
dacă cineva stăpineşte cunoaşterea de sine ajunge să se 
cunoască şi pe sine, dar sînt nedumerit de ce, avînd asemenea 
cunoaştere trebuie să ştie neapărat şi ce ştie şi ce nu ştie. 

— Deoarece pentru el, Socrate, amîndouă aceste 
cunoaşteri sînt una şi aceeaşi. 

— S-ar putea, consimţii eu atunci, dar mă tem că nu fac 
nici un pas înainte: nu pot înţelege cum aceste două cunoaşteri 
sînt una şi aceeaşi108. 

— Ce vrei să spui? întrebă el. 

— lată, i-am lămurit eu: cunoaşterea, atunci cînd e 
cunoaşterea cunoaşterii, poate ea deosebi mai mult decit ce e 
cunoaştere şi ce nu? 

— Nu, ci doar atit. 

— Oare cunoaşterea şi necunoaşterea a ceea ce e 
sănătos să fie deopotrivă cunoaşterii şi necunoaşterii a ceea ce 
e drept? 

— Deloc. 

— în primul caz e vorba, cred eu, de medicină şi în 
următorul de politică; pe cînd cunoaşterea pur şi simplu nu 
poate fi nimic altceva decît cunoaştere. 

— Cum altfel? 

— Dacă prin urmare cineva nu-şi sporeşte cunoaşterea 
cu ştiinţa a ce e sănătos şi drept, ci ştie doar de cunoaştere în 
general atunci, întrucît are numai această cunoaştere, în ce chip 
ar putea să ştie că ştie ceva şi că deţine o anume cunoaştere, şi 
asta de bună seamă nu numai în privinţa sa, dar şi în privinţa 
altora? Sau o ştii? 

— Da. 

— Dar cum va şti el, prin această cunoaştere, ce anume 
cunoaşte? Doar ştim că ceea ce e sănătos se cunoaşte cu 
ajutorul medicinei, nu al înţelepciunii, ce-i armonios prin muzică, 
nu prin înţelepciune, iar cum se construieşte o casă, meşteşugul 
de a construi case o arată şi iarăşi nu înţelepciunea; şi aşa cu 
toate celelalte. Nu? 


— Aşa se pare. 

— Prin urmare, dacă înţelepciunea e numai o cunoaştere 
a cunoaşterii, va putea el atunci, cu ajutorul ei, să-şi dea seama 
de ceea ce e sănătos sau de felul în care se construieşte o casă? 

— Deloc. 

— înseamnă că nu ştie ce ştie, cel care nu le cunoaşte pe 
acestea, ci numai că ştie. 

— S-ar părea. 

— Aşadar a fi înţelept şi înţelepciune nu asta înseamnă: a 
şti ce ştii şi ce nu ştii, ci, pe cît se pare, numai a şti că ştii şi că 
nu ştiil09. 

— Se poate. 

— Prin urmare, cu ajutorul înţelepciunii, nu vei fi în 
măsură să pui la încercare nici pe un altul care ar spune că ştie 
ceva, ca să vezi dacă ştie ce anume pretinde că ştie sau nu; ci 
numai atit, pare-se, vei şti, că el are o cunoaştere ; dar a cui 
cunoaştere, asta nu te va face înţelepciunea să afli. 

— S-ar părea că nu. 

— Aşadar, nici pe cel care se preface că e medic fără să 
fie, nu vei fi în stare să-l deosebeşti de cel care e cu adevărat, 
nici pe vreun altul care să fie cunoscător sau nu. Dar să 
cercetăm în felul următor: dacă un om înţelept sau un oricare 
altul ar avea de gînd să deosebească pe medicul adevărat de 
cel neadevărat, oare cum ar face? De bună seamă nu va vorbi 
cu el despre medicină, căci nu are pricepere un medic — am 
spus-o doar — la nimic alta în afară de ceea ce-i sănătos şi ceea 
ce-i bolnav110. 

— Da, aşa e. 

— lar despre cunoaştere el nu ştie nimic, de vreme ce noi 
am lăsat-o pe aceasta în seama înţelepciunii doar. 

— Da. 

— Atunci nici despre cunoaşterea medicală nu ştie nimic 
cel priceput în a vindeca, întrucît medicina se întîmplă să fie şi 
ea o cunoaştere. 

— E adevărat. 

— Că medicul stăpineşte o anume cunoaştere, asta o va 
şti omul înţelept; dar trebuind s-o pună la încercare spre a-şi da 
seama cum este, va cerceta el altceva decit a cui cunoaştere 
este ea? Oare nu prin aceasta se defineşte fiecare cunoaştere, 
că este nu numai o cunoaştere, ci şi una anumită, care dă 


seama de lucruri anumite? 

— Ba prin aceasta. 

— lar medicina a fost definită drept o cunoaştere 
deosebită faţă de altele, datorită faptului că ea este cunoaşterea 
referitoare la sănătate şi boală. 

— Da. 

— Aşadar, în asemenea stări în care poate fi găsită este 
firesc să caute cel care vrea să cerceteze medicina, iar nu într- 
unele străine, unde, bine înţeles, nici n-ar afla-o. 

— Nu, de bună seamă. 

— Prin urmare, pe temeiul sănătăţii şi al bolii va fi iscodit 
medicul, în măsura în care e vindecător, de către cel care 
îndeplineşte o bună cercetare. 

— Aşa se pare. 

— Şi nu va cerceta el atunci atît spusele cît şi faptele 
medicului spre a da la iveală adevărul celor spuse şi justeţea 
celor făptuite?111 

== Negreşit. 

— Dar fără să aibă ştiinţa medicinii ar putea cineva să 
urmărească asemenea spuse şi asemenea fapte? 

— Nu, fireşte. 

— Nimeni altul, pe cît se pare, în afară de medic, nici 
înțeleptul măcar n-ar putea, căci ar trebui să fie şi medic pe 
lîngă faptul că e înţelept. 

— Aşa este. 

— în totul, aşadar, dacă înţelepciunea este numai 
cunoaşterea cunoaşterii şi a necunoaşterii, ea nu va fi în stare 
să deosebească pe medicul care-şi cunoaşte meşteşugul de cel 
care nu şi-l cunoaşte şi se preface numai, ori îşi închipuie că ştie 
ceva. Şi nici pe vreun altul din cei care cunosc orice nu l-ai putea 
deosebi cu ajutorul înțelepciunii, ci întocmai celorlalți 
meşteşugari, doar pe cel cu care te-nsoţeşti în meserie. 

— Aşa se pare, încuviinţă el. 

— Dar atunci, întrebai eu, ce folos am mai putea trage, 
Critias, de pe urma unei asemenea înţelepciuni? Dacă, aşa cum 
presupuneam noi la început, omul înţelept ar şti ceea ce ştie şi 
ceea ce nu ştie şi apoi, că pe unele le ştie iar pe altele nu, şi 
dacă ar fi în stare să cerceteze în acelaşi chip şi pe un altul cu 
aceeaşi experienţă ca el, atunci, s-o recunoaştem, înţelepciunea 
ne-ar fi de cel mai mare folos112. Căci ne-am trăi viaţa fără să 


cădem în greşeală, noi cei care stăpînim înţelepciunea şi toţi 
ceilalţi cîţi stau sub stăpînirea noastră. Şi nu ne-am încumeta să 
îndeplinim ceea ce nu ştim, ci, străduindu-ne să-i găsim pe 
ştiutori, am trece răspunderea în seama lor; nici nu le-am 
încredința celor pe care-i călăuzim să îndeplinească altceva 
decit ceea ce îndeplinesc cu pricepere; prin urmare, numai acele 
lucruri a căror cunoaştere ar avea-o. Astfel, sub ocrotirea 
înţelepciunii, casele ar fi bine gospodărite, cetatea bine rînduită, 
şi orice altceva care ar sta sub cîrmuirea înţelepciunii113. Şi, de 
vreme ce greşeala ar fi îndepărtată şi ar domni chibzuiala în 
orice făptuire, toţi cei care ar duce o asemenea viaţă ar izbuti în 
făptuirile lor, iar cei care izbutesc sînt fericiţil14. Oare nu asta 
spuneam noi, Critias, despre înţelepciune atunci cînd arătam cît 
de bine ar fi să ştim ceea ce ştim şi ceea ce nu ştim? 

— Bine de tot ar fi, spuse. 

— Numai că vezi, am încheiat eu, nicăieri nu ni s-a 
înfăţişat o asemenea cunoaştere115. 

— Văd, încuviinţai eu. 

— Dar, poate că înţelepciunea pe care am aflat-o noi, şi 
anume acea cunoaştere a cunoaşterii şi a necunoaşterii, închide 
în ea şi un folos; anume că, cel care o stăpineşte, ar putea 
prinde mai uşor orice ar avea de învăţat şi toate i s-ar înfăţişa 
cugetului cu mai multă limpezime, de vreme ce pe lîngă fiecare 
lucru pe care l-ar deprinde s-ar adăuga vederilor sale şi 
cunoaşterea. Şi, poate i-ar iscodi mai bine şi pe ceilalţi dacă ar 
face-o înăuntrul propriei sale învățături; iar într-altfel dacă s-ar 
îndemna să cerceteze, n-ar face-o atunci cam îndoielnic şi prea 
puţin pătrunzător? Oare acestea să fie, prietene, foloasele pe 
care le dobîndim noi de la înţelepciune? Nu cumva ne 
îndemnam să vedem mai mult? Nu cumva ne aşteptam să 
găsim ceva mai de seamă? 

— Poate să fie aşa, spuse el. 

— Poate, întării eu. Poate nici n-a avut vreun rost 
cercetarea noastră. Şi iată dovada: dacă lucrurile ar sta aşa cum 
spuneam, ciudate aspecte ar mai avea atunci înţelepciunea! Dar 
să vedem. Dacă vrei, să încuviinţăm acum că ar fi cu putinţă a 
cunoaşte cunoaşterea şi totodată să nu o împuţinăm, ci să-i dăm 
tot ceea ce hotărisem la început că ar însemna înţelepciunea: 
anume faptul de a şti ce ştii şi ce nu ştii; şi toate acestea 
acordîndu-i-le, să cercetăm mai bine dacă ne e de vreun folos 


aşa cum e ea. Spuneam adineaori de ce mare folos ne-ar fi o 
asemenea înţelepciune care ne-ar cîrmui în gospodărirea caselor 
şi a cetăţii. Acum însă, nu-mi mai pare, Critias, că am încuviinţat 
pe drept acestea116. 

— Cum aşa? se miră el. 

— Deoarece, urmai eu, ne-am învoit prea uşor că ar fi un 
mare bine pentru oameni dacă fiecare ar săvirşi cele pe care le 
ştie, iar cele pe care nu le ştie le-ar încredința celor care le ştiu. 

— Aşadar, stărui el, nu pe drept am încuviinţat acestea? 

— Nu, după cîte mi se pare, i-am răspuns eu. 

— Ciudate lucruri mai spui, la drept vorbind, Socrate! 

— Pe cîine, am izbucnit eu atunci, şi mie-mi par aşa şi 
chiar asupra lor ţinteam cu gîndul adineaori cînd spuneam că mi 
se înfăţişează unele aspecte ciudate, şi mă temeam că nu mi- 
am dus cu bine cercetarea. Căci dacă înţelepciunea este cu 
adevărat aşa, nu mi se pare deloc limpede ce fel de bine ne-ar 
putea pregăti ea nouăâ117. 

— Cum aşa? întrebă el. Spune, ca să ştim şi noi ce ai în 
gînd. 

— Cred că vorbesc fără nici o noimă; totuşi, se cuvine să 
cercetăm cele ce se înfăţişează cugetului şi să nu le dăm deo 
parte aşa la întîmplare, dacă ne pasă întrucitva de noi. 

— Bine vorbeşti, mă lăudă el. 

— Ascultă-mi atunci visul, îl îndemnai, oricum ar fi 
pătruns pînă la mine : fie prin poarta cea de corn, ori poate prin 
cea de fildeşI118. De ne-ar călăuzi cu precădere înţelepciunea, 
aşa cum tocmai o înfăţişam, ea ne-ar spori cunoaşterile, și- 
atunci de pildă, dacă în preajma noastră s-ar ivi cineva cu 
pretenţia de-a fi, fără să fie cu adevărat cîrmaci, el nu ne-ar mai 
putea amăgi; şi nici un medic, un strateg sau vreun altul care s- 
ar preface că ştie ceva fără să ştie, nu ar mai rămîne tăinuit în 
faţa noastră. Şi ce altceva s-ar putea alege de aci pentru noi, 
dacă nu să fim mai sănătoşi la trup decit acum, ori, aflîndu-ne în 
primejdie fie pe mare, fie în război, să ne putem salva? lar 
uneltele, hainele, încălţămintea noastră toată sau orice altceva, 
n-ar fi lucrate atunci cu meşteşug? Şi cîte altele încă, doar 
printr-aceea că ne-am folosi de meseriaşi adevăraţi? Şi dacă mai 
vrei, am putea să încuviinţăm că există şi o ştiinţă a prevestirii 
ca o cunoaştere a viitoruluil19; şi că aflîndu-se sub cîrmuirea 
înţelepciunii, aceasta din urmă e în măsură să abată de la noi pe 


cei care ne amăgesc, iar pe adevărații tilcuitori să-i aşeze 
proroci ai celor ce vor fi. Că astfel orînduit fiind neamul omenesc 
ar săviîrşi şi ar trăi potrivit cunoaşterii, o înţeleg — de vreme ce 
sub cîrmuirea înţelepciunii, neştiinţa nu s-ar abate asupra 
noastră întovărăşindu-ne pe noi în faptă120. Dar că săvirşind 
lucrurile potrivit cunoaşterii riguroase, am trăi bine şi am fi 
fericiţi, acest lucru încă nu-l putem şti, prietene Critias. 

— Totuşi, urmă el, nu vei găsi uşor vreo altă noimă pentru o 
viaţă împlinită dacă o înlături pe aceea a cunoaşterii. 

— Atunci, îl rugai eu, mai lămureşte-mi încă ceva mărunt 
de tot. Despre a cui experienţă de cunoaştere vorbeşti tu? Cea a 
făcătorului de încălţăminte?121 

— Pe Zeus, nu. 

— Te gîndeşti cumva la cea a meşteşugarului în aramă? 

— Deloc. 

— Poate la prelucratul lînii, al lemnului sau al altora 
asemenea? 

— Bineînţeles că nu. 

— Atunci, am încheiat eu, să nu mai stăruim în părerea 
că a fi fericit înseamnă a trăi potrivit cunoaşterii. într-adevăr, 
aceştia care trăiesc şi ei sub semnul unei cunoaşteri, nu sînt 
socotiți de tine neapărat fericiţi; ci tu îmi pari că defineşti omul 
fericit în funcţie de anumite cunoaşteri. Şi poate te gindeşti 
tocmai la omul acela despre care tocmai vorbeam, la cel care 
ştie tot ce se va întîmpla, tilcuitorul. 

La el sau la altul te gindeşti? 

— Şi la el, spuse, şi la altul. 

— La cine? am întrebat eu. Oare nu la un astfel de om 
care pe lîngă toate cele viitoare şi cele trecute le ştie şi pe cele 
prezente şi căruia nimic nu-i rămîne necunoscut? Să 
presupunem că există un asemenea om. Căci nu cred că mi-ai 
putea arăta pe vreun altul care să trăiască sub o cunoaştere mai 
deplină. 

— Nu, bineînţeles. 

— Dar un lucru aş vrea neapărat să mai ştiu : care dintre 
cunoaşterile acestea îl va putea face pe el fericit? Oare toate 
deopotrivă? 

— Nicidecum deopotrivă, se grăbi el. 

— Atunci care mai de grabă? Şi în ce măsură anume află 
el ceva din cele ce sînt, din cele trecute sau din cele ce vor fi? 


Oare ca ştiinţă a jocului de zaruri? 

— Cum, se miră el, prin zaruri? 

— Atunci, ca ştiinţă a socotitului? 

— Deloc. 

— Oare ca ştiinţă a sănătăţii? 

— Mai degrabă, încuviinţă el. 

— Dar acea cunoaştere pe care o preţuiesc eu cel mai 
mult, am întrebat atunci, drept ce s-o luăm? 

— Drept ştiinţa binelui, spuse, şi a răului122. 

— O, uricios ce eşti, mă pornii eu, de o mulţime de 
vreme mă tot suceşti şi răsuceşti ascunzîndu-mi că nu o viaţă 
pusă sub semnul cunoaşterii era cea care să-ţi dea împlinirea şi 
fericirea, nici întregul ştiinţelor, afară doar de una singură, 
despre bine şi rău1l23. Dacă ai vrea, Critias, să desprinzi 
cunoaşterea aceasta din cuprinsul celorlalte, ar fi atunci 
medicina mai puţin în măsură să ne vindece, meseria cizmarului 
să ne încalţe, sau cea a ţesătoriei să ne îmbrace? lar meşteşugul 
cîrmaciului ne va împiedica atunci să pierim în primejdiile 
largului, ori în toiul bătăliei, arta strategului? 

— Cîtuşi de puţin, se-nvoi el. 

— Dar vezi, prietene Critias, caracterul acesta de bine şi 
de utilitate s-ar curma în ce ne priveşte, dacă ştiinţa binelui şi a 
răului ne-ar părăsi. 

— E adevărat ce spui. 

— Atunci, pe cît se pare, nu înţelepciunea este cea al 
cărei rost e de a ne fi de folos. Nu cunoaşterea a ce se cunoaşte 
şi a ce nu se cunoaşte e cunoaşterea aceasta, ci cunoaşterea 
binelui şi a răului. Aşadar, dacă prima nu e folositoare, urmează 
că înţelepciunea va însemna altceva pentru noi124. 

— Dar cum să nu ne fie de folos? se împotrivi el. Dacă 
înţelepciunea e prin excelenţă cunoaşterea cunoaşterii, 
înseamnă că ea veghează şi asupra tuturor celorlalte 
cunoaşteri ; şi-atunci, de vreme ce ar cîrmui şi cunoaşterea 
binelui, ea ne-ar putea fi de folos. 

— Ar fi ea în măsură să ne dea şi sănătatea? am întrebat eu, 
în locul medicinei? Şi celelalte isprăvi ale altor meşteşuguri tot 
ea le-ar îndeplini? Nu fiecare meşteşug îşi vede de lucrarea lui? 
Şi-apoi, nu ne-nvoisem noi din vreme, că înţelepciunea nu ar fi 
decit o cunoaştere a cunoaşterii, iar altceva nimic? N-am spus 
aşa? 


— Aşa se pare. 

— Deci nu ea este aducătoarea sănătăţii. 

— Nu, de bună seamă. 

— Sănătatea era doar isprava altui meşteşug. Nu? 

— Da, al altuia. 

— Şi nici aducătoarea vreunui folos, de vreme ce o 
asemenea ispravă am pus-o adineaori în seama altui meşteşug. 
Aşa e? 

— Pe deplin. 

— Cum ne-ar putea fi, aşadar, folositoare înţelepciunea 
dacă nu e aducătoarea nici unui folos? 

— în nici un chip, Socrate, s-ar părea125. 

— Vezi, prin urmare, Critias, cît de firesc era să mă 
cuprindă adineaori teama şi cît eram de îndreptăţit să-mi aduc 
vina de a nu fi întreprins cu bine cercetarea asupra înţelepciunii? 
Şi fără-ndoială că un asemenea lucru pe care toţi îl recunosc 
într-un fel a fi cel mai frumos din cîte sînt, nu ne-ar fi părut nouă 
drept nefolositor, dacă eu însumi aş fi fost de folos în a cerceta 
cum se cuvine. Şi iată-ne acum pe de-a-ntregul înfrînţil26, căci 
nu sîntem în stare să aflăm cărei alcătuiri i-a dat numele de 
înţelepciune cel care a putut statornici nume a toate cîte sînt. 
Dar în realitate am recunoscut o mulţime de lucruri care nu 
ţineau laolaltă în argumentarea noastră. De pildă am încuviinţat 
că există o cunoaştere a cunoaşterii, deşi argumentarea nici n-o 
îngăduie, nici n-o spune. lar acestei cunoaşteri i-am atribuit şi 
putinţa de a şti care sînt făptuirile altor cunoaşteri — tot fără 
îngăduinţa argumentării — încît omul înţelept să ne apară 
cunoscător atit pentru cele ce ştie cît şi pentru cele ce nu ştie 
cum că nu le ştie. Şi am recunoscut aceasta cu toată 
însufleţirea, fără să luăm seama că ar fi cu neputinţă celui care 
nu ştie nimic despre un lucru să ştie totuşi ceva despre el. Doar 
ce altceva ar însemna încuviințarea noastră decit că el pretinde 
a şti ce nu ştie? Deşi, cred eu, nimic nu s-ar putea vădi mai fără 
noimă. Şi, cu toate că ne-am arătat oameni cu vederi largi şi 
cîtuşi de puţin rigizi, nu s-a dovedit prea fericită cercetarea 
noastră în aflarea adevărului, ci, dimpotrivă, a sfîrşit prin a-şi 
ride de el şi într-atit, încît ceea ce am stabilit mai înainte pe 
bază de acord şi plăsmuire că este înţelepciunea, ne-a apărut 
acum deşert pînă la sfidare. In ce mă priveşte pe mine, aproape 
că nici nu m-aş supăra; dar mă întorc spre tine, Charmides, şi 


tare mă miînii la gîndul că, frumos cum eşti şi înţelept nu mai 
puţin la cuget, n-ai să te alegi cu nici un folos de pe urma 
acestei înţelepciuni şi chiar dacă te-ar însoţi în viaţă, ea, n-are 
să-ţi fie niciodată într-ajutor. Dar mai tare încă mă supără 
descîntecul pe care l-am învăţat de la tracul acela127, căci nu s- 
a arătat de nici un preţ, după ce mi-am dat atita osteneală să-l 
învăţ. Şi parcă totuşi, nu-mi vine să cred că lucrurile stau chiar 
aşa, ci mai degrabă eu aş fi un prost cercetător. înţelepciunea 
doar, e-un mare bine şi dacă o ai — cred eu — ar trebui să fii şi 
fericit. Vezi dar, de nu cumva o ai, şi-atunci, n-ai mai avea 
nevoie de descîntec; căci dacă o ai, te-aş sfătui să mă socoteşti 
mai degrabă un flecar şi un nepriceput în a da temei vreunei 
cercetări, iar pe tine însuţi, cu cît mai înţelept, cu atît mai fericit. 

Şi-atunci prinse glas Charmides: 

— Dar, pe Zeus, eu nu ştiu, Socrate, dacă o am sau nu. ŞI 
cum să ştiu ce este ceva ce nici voi nu sînteţi în măsură să 
aflaţi? N-ai spus-o tu? Dar vezi, eu nu pot să te cred, Socrate, pe 
de-a-ntregul; iar descîntecul acela, mă gindeam, mi-ar fi oricum 
de mare folos. La urma urmei nimic nu m-ar împiedica să mă las 
zile întregi sub vraja lui, pînă ce tu mi-ai spune că mi-e de-ajuns. 

— Bine, Charmides, se-alătură în vorbă Critias, fă-o 
atunci! Şi-ar fi o dovadă pentru mine că eşti înțelept, dacă te-ai 
lăsa întru totul sub descîntecul lui Socrate şi dacă nu te-ai mai 
depărta de el — fie un răstimp mai lung, fie măcar o clipă. 

— Am să-l însoțesc, se învoi tînărul şi n-am să mă 
depărtez de el; căci, fără îndoială, ar fi o nefăcută să nu mă 
supun ţie, care-mi eşti tutore şi să nu îndeplinesc porunca ta. 

— Atunci, hotărî el, ţi-o poruncesc! 

— Am s-o fac dar, îi răspunse Charmides, şi am să încep 
chiar de astăzi. 

— Ei, voi doi, i-am întrerupt eu atunci, ce tot puneţi la 
cale acolo? 

— Chiar nimic, spuse Charmides, căci am şi pus la cale 
totul. 

— Aşadar mă pui în faţa unui fapt împlinit, îl întîmpinai 
eu, şi nu-mi laşi răgaz să mai întreb ceva? 

— Da, te pun în faţa unui fapt împlinit, recunoscu el, de 
vreme ce a poruncit aşa Critias. Şi acum gindeşte-te şi tu, ce ai 
să faci? 

— Dar orice gind e de prisos acum. Cînd unul ca tine 


îndeamnă cu toată stăruința la ceva, nu-i om să nu încuviinţeze. 
— Atunci, mă ispiti el, încuviinţează şi tu. 
— lată, încuviinţez. 


NOTE 


1 Colonie a Corintului din vestul peninsulei Chalcidice, 
Potideea a fost asediată de atenieni vreme de doi ani (432— 
429). Atît in Ap., 28 e cît şi în Symp., 219 e este amintit faptul că 
Socrate a luat parte la campania militară împotriva cetăţii 
acesteia. 

2 Poate Taureas, tatăl lui Andocides; nu se poate afirma însă 
nimic sigur. 

3 De fapt „templul reginei" dacă ţinem seama de 
lecţiunea fBaoiin Aflat la sudul Acropolei, aproape de zidul 
cetăţii, lăcaşul e amintit într-o inscripţie atică din 418 î.e.n. 
(IGI2, 94, 30). Drept stăpină a templului a fost identificată — în 
urma săpăturilor arheologice — Persephone, alături de soţul ei, 
de Hades (vezi B. Witte, op. cit., p. 40) Caracterul chtonic al 
aşezării e atestat de altfel prin vecinătatea Olimpieionului (W. 
Judeich, op. cit., p. 385). lar în apropierea Olimpieionului se afla 
şi locuinţa lui Charmides. 

4 Pentru caracterizarea personajelor a se vedea Nota 
introductivă. 

5 în faţa zidurilor Potideii, atenienii au repurtat o victorie cu 
grele pierderi. (Tucid., |, 61). La această luptă se referă şi 
Chairephon, cîteva rînduri mai jos, atunci cînd cere lui Socrate 
să-i confirme că bătălia a fost grea şi că-n toiul ei ar fi pierit 
mulţi cunoscuţi. 

6 Am preferat să redăm gqpioooqpia prin „vna pentru 
înţelepciune", întrucît filosofia cuprindea în ceasul acela 
preocupări mult mai largi; ar fi vorba de ceea ce înţelegem 
astăzi prin „interesul pentru cultură", de înnobilarea fiinţei 
proprii prin cultură. în versiunea Schleiermacher termenul este 
redat prin „Weisheitsliebe'"; „Wissenschaftlichen Bestre- bungen'" 


apare la C. Ritter, iar în Paideia, W. Jaeger dă filosofiei timpurii 
înţelesul de „Bildung" (p. 453). Aceeaşi întrebare e pusă de 
Socrate şi în Theaitetos, 143 d. 

7 în original: uetpâkiov. în momentul fictiv al dialogului 
(432), tînărul ieşise tocmai din virsta copilăriei. Prin urmare, 
Charmides trebuie să se fi născut către 450 î.e.n. 

8 în text apare: Aevkfi orâ&un tuí. „O cordea albă pe o 
piatră albă", citează scoliastul. „Care nu se distinge pe suprafaţa 
pietrei", interpretează L. Robin. Prin urmare, a nu avea decit un 
mijloc neclar de a desluşi lucruri care sînt ele însele neclare. 

9 Vezi şi Menon, 76 c. 

10 P. Friedlânder relevă ironia pasajului acestuia: Socrate 
pretinde că nu are o bună măsură a lucrurilor numai că, ceea ce 
iese limpede ia iveală din maliţioasa lui negare e tocmai o 
puternică înclinare spre frumos. 

11 Deopotrivă de tulburat e Socrate înaintea frumuseţii 
lui Charmides ca toţi ceilalţi. Numai că, în vreme ce acelora le e 
îndeajuns frumusetea lui fizică, Socrate mai cere „un lucru mic 
de tot": Charmides să aibă şi sufletul bine întocmit. Şi ori de cîte 
ori îi lipseşte lui Socrate ceva „mărunt" putem fi siguri că e 
întotdeauna vorba de un lucru hotăritor. Vezi Friedlânder, op. 
cit,, p. 47. „Nobility of mind does not detract from physical 
beauty; together they produce the perfect nature". 

12 Kkaàóç káyðaóç în original. Critias îl numeşte astfel, 
întrucît vede Întrupat în el „das Ideal der alten Adelstugend"; cf. 
B. Witte, DU Wissenschaft vom Guten und Bosen, p. 50. O 
semnificaţie mai adîncă a conceptului acestuia, cu implicaţii 
estetice şi etice totodată şi exprimînd în fapt idealul deplin al 
personalităţii umane e de regăsit în mereu prestigioasa 
interpretare a lui W. Jaeger de-a lungul a nenumărate pagini din 
Paideia (Versiunea engleză, pp. 4, 22, 287, 420 etc.) lar în 
lucrarea lui Raymond Bayer, Histoire de l'Esthelique, A. Colin, 
1961, poate fi urmărită aproape în întreaga primă parte o 
interesantă şi sugestivă evoluţie a termenului prin diferitele sale 
accepţii luate în timp. 

13 Charmides aparţinea, datorită originii sale, cercului 
tinerilor cultivați, care în timpul liber se ocupau cu filosofia. Aşa 
îl arată Protagoras, unde, împreună cu Callias şi amîndoi fiii lui 
Pericle, discută filosofie. (Prot., 315 a). 

14 Unele trăsături ale tinărului Charmides îi erau proprii 


şi lui Platon- Intocmai acestuia, Platon se remarcase în anii 
tinereţii ca poet. 

15 De-a lungul scenelor hazlii inaugurate de acest „pretext 
medical" se va profila treptat un soi de ştiinţă terapeutică care, 
deşi lipsită de orice tehnicitate, pune în joc totuşi teorii medicale 
moderne. în zilele noastre încă, terapeutica durerilor de cap 
şovăie între punctul de vedere bio-chimic şi cel psihologic. 
Psihanaliza, care adoptă cea de a doua perspectivă, leagă 
durerile de cap de conflictele existenţei. (F. Alexander, La 
medecine psychosomatique, Paris, Payot, 1952, pp. 138—146). 
Desigur că psihoterapia modernă nu este una cu caracter etic, 
asemănătoare cu aceea pe care Platon pare s-o atribuie, cîteva 
rînduri mai jos, lui Zalmoxis. (Yvon B r e s, La Psychologie de 
Platon, P.U.F., 1968). De altfel nici sophrosyne nu e întru totul o 
virtute morală, ci, într-na fel, şi un soi de echilibru psihic. 

16 Poate acelaşi Cydias pe care Plutarh îl cita alături de 
Archilon şi Mimnerm în De facie in orbe lunae, cap. XIX. Nu se 
ştie însă nimic sigur. 

17 Asemenea Enw6ai despre care vorbeşte Socrate aici, 
sînt la origine descîntece magice folosite de medicina mai veche 
ca practici de vindecare. Ca atare ele au fost criticate cu 
severitate de Platon (Legi, 909 b, 933 b). De fapt, Platon şi-a 
definit cu greu atitudinea faţă de aceste EnwS5al. în Phaidros 
(270 d — 272 b) apar, poate, formulările cele mai clare. Apare 
un sens pozitiv al termenului acestuia atunci cînd Platon 
numeşte mitul despre viaţa de după moarte o epode (Phaidon, 
114 d, 77 e, 78 a) ori, cînd în Theaitetos (149 c) şi Menon (80 e), 
desemnează drept enuwSai chiar maieutica socratică. O funcţie 
pozitivă e păstrată şi în Legile, de vreme ce Platon dă aici 
acestor Enuw6ul un rol în educaţie (Legile, 659 e, 666 c, 812 b— 
c, 887 d). 

18 Vezi şi Lahes, 180 e. 

Această preocupare de a considera organismul în ansamblul 
său ţi deopotrivă interacţiunile corpului şi ale spiritului 
prefigurează de aproape medicina psihosomatică (Legile, 720 d 
—e, 903 c, 902 d). Vezi A. Lesky, History of greek Literature, 
London, 1966, p. 517; Rembert Claude, Etude analytique des 
allusions medicales de l'oeuvre de Platon, Paris, 1962. 

19 &valwnvpetwv, un cuvînt rar întrebuințat de Platon. Apare 
şi în Statul, 527 d. 


20 Din cele ce urmează poate fi descifrată o doctrină ce 
prezintă analogii cu integralismul hippocratic. Nu se poate 
conchide însă nimic în privinţa unor anumite raporturi între 
tradiţiile tracilor şi Hippocrates,deşi unii biografi antici sînt de 
acord că acesta din urmă ar fi locuit o vreme în nordul Traciei 
(cf. M. Eliade, De Zalmoxis ă Gengis-Khan, Payot, Paris, 1970, p. 
62). De fapt în Corpus-ul hippocratic nu se află nici o aluzie 
referitoare la tradiţiile trace. (cf. G. Brătescu, Hipocratismul de-a 
lungul secolelor, Bucureşti, 1968, p. 55). Aceste aluzii la traci şi 
la Zalmoxis pot trimite şi către o medicină de origine 
pitagoreică. (Y. Bres, op. cil., p. 292). 

21 Există o anumită tradiţie privind un Zalmoxis iatros. 
Platon însă comunică aici cîteva detalii de mare valoare. El arată 
atit importanţa acordată sufletului de către Zalmoxis, care e 
deopotrivă zeu, rege şi terapeut cît şi relaţia funcţională între 
sănătatea conservată printr-o „metodă totală" (în care sufletul 
joacă rolul decisiv) şi obţinerea nemuririi (vezi M. Eliade, op. cit., 
p. 62). Aceste detalii confirmă şi întregesc totodată mărturiile lui 
Herodot (Istorii, IV, cap. 93—95). 

21 " Verbul &0avarilew apare pentru prima oară la Herodot 
în excursul cu geții (IV, 93, 94): „geții care trăiesc în credinţa 
nemuririi", trad. M. Nasta, din voi. Proză istorică greacă, 1970, p. 
92. Platon pare să folosească verbul, într-un context 
asemănător, sub influenţa lui Herodot. întărindu-l însă prin 
prefixul &n-, el dă verbului un caracter activ. 

23 Zalmoxis e în acelaşi timp zeu şi rege. Elementul acesta 
nou introdus de Platon e atestat de fapt în tradiţia tracă: 
Rhesos, rege şi preot, era adorat ca zeu în misterele iniţiaţilor. 
Versurile 970—973 din piesa Rhesos a lui Euripide au fost 
interpretate de anumiţi cercetători ea referindu-se la Zalmoxis 
(cf. M. Eliade, op. cit., p. 63). 

24 în Statul se aduce acelaşi argument pentru a stabili locul 
educaţiei muzicale înaintea gimnasticii (403 d). 

25 în analogie cu teoria medicală despre legătura diferitelor 
părţi ale corpului cu întregul, sufletul este înţeles aici ca ordine: 
de ansamblu care depăşeşte corporalitatea şi care trebuie el 
însuşi vindecat spre a putea aduce trupul în ordine. Analogia 
între medicina care vindecă trupul şi filosofia care vindecă 
sufletul este întiîlnită adesea în opera platonică. Compară cu 
Gorgias, 503 d—504 e, 464 a—b; Statul, 403 d— 404 e. 


26 Afirmaţii reluate întocmai în teoria educativă din Legile, 
664 b, atunci cînd legiuitorul cere ca descîntecele să-şi 
înfăţişeze învăţătura în „cuvinte frumoase". Vezi şi P. Boyance, 
Le culte des Muses ches les Philosophes Grecs, Paris, 1936, pp. 
155—162: „Les incantations piatoniciennes". E limpede faptul că 
dialogul încearcă încă de pe acum să se prefacă în acea 
incantaţie care să strecoare în suflet sophrosyne. 

27 Profesînd o teorie aproape filosofică a terapeuticii care se 
îndreaptă asupra întregului, Zalmoxis vede în sophrosyne (ca şi 
Socrate) o formă de  însănătoşire prin îngrijirea părții 
stăpiînitoare din el. E interesantă şi o altă apropiere cu Socrate 
pe care o pune în valoare B. Witte, arătînd că, după cum 
Zalmoxis s-a întors din pămînt din mormîntul lui simulat ca să 
aducă înţelepciune traco-geţilor, la fel Socrate vine de la 
Potideea din cîmpul morţii, ca să-i educe pe atenieni. 

28 Acest paralelism trup-suflet apare aproape pretutindeni în 
opera platonică. în Gorgias, de pildă (501 b—d), se afirmă că 
ordinea (răziq kál k6ouoc) e produsă în corp de sănătate, iar în 
suflet de dreptate şi sophrosyne. în Charmides însă o asemenea 
unitate e mai puternică. Sophrosyne a sufletului e cea care ajută 
la trecerea sănătăţii şi in trup. Greşeala oamenilor stă în aceea 
că ei desfac unitatea trup-suflet. Vezi şi P. Friedlânder, Die 
platonischen Schriften, Berlin, 1930, pp 69-70. 

29 Interesantul articol, Die Platonische Rationalisierung der 
Besprechung (Enw6f) und die Erfindung der Psychotherapie 
durch das Wort, publicat de Pedro Lain-Entralgo în „Hermes", 86, 
1958, pp. 298— 323, pune problema unor paralele între 
medicina modernă şi întrebarea lui Socrate dacă Charmides „ar 
vrea să-i înfăţişeze sufletul spre a fi descîntat": „Die modernen 
psychoanalytischen Lehren uber die Beziehungen zwischen Arzt 
und Kranken sind nichts Weiteres als eine mehr oder weniger 
einseitige Ausarbeitung dieses platonischen napexew, p. 313. 

30 O informaţie asemănătoare despre Anacreon şi Critias, 
fiul lui Dropides, e dată de scoliastul lui Eschil. Vezi The 
Epigrams of Anacreon on Hermae, din „Classical Quart.", Jan.- 
April 1951, unde C. A. Trypanis stabileşte venirea lui Anacreon în 
Atena şi prietenia sa cu Critias (the grandfather of the tyran 
Critias, and of Charmides) „during the nineties of the 5th- 
century. "... „if we are to believe the scholiast and Plato, it was 
just the time that Anacreon eneSfiunoev in Attica and developed 


a passionate affection for him (Critias)". 

31 Formulă homerică. 

32 Un soi de thaumaturg, preot al lui Apollo, căruia i se 
atribuiau tot felul de întîmplări nemaipomenite. Vezi Hdt., IV, 36. 

33 Faţă de tulburarea celor din jur, Charmides rămîne calm şi 
liniştit. El roşeşte doar la întrebarea celor mai vîrstnici, arătînd 
astfel, încă de la începutul dialogului că se află în stăpînirea 
virtuţilor (aici „sfiala"), pe care le va pune în joc mai tîrziu, în 
convorbirea dialectică, drept definiţii ale sophrosynei. Vezi şi 
Lysis, 204 b. Imaginea tinărului Charmides arată din nou 
trăsături care ar putea fi proprii şi tinărului Platon. Vechea 
biografie dădea imaginea unui Platon „atit de sfios (aiSiuwv) şi 
aşezat (k6ouLoc) încît niciodată nu fusese văzut rizînd în hohote" 
(Diog. Laert., III, 26). 

34 „Provocarea" de aici e la fel cu cea din Lahes (190 c): 
„Prin urmare, dacă ştim un lucru, am putea spune, de bună 
seamă, şi ce este el anume". 

35 în răspunsul său cîntărit cu grijă şi bine închegat (158 
d), Charmides dăduse dovada că „ştie să-şi exprime gîndul". 

36 Felul reţinut în care va fi făcută următoarea afirmaţie şi 
care va constitui totodată prima definiţie dată sophrosynei, ar 
putea lăsa impresia că tînărul dă, în chip nemijlocit, doar propria 
lui părere. „Das sie vollkommen personlich gepragt ist, darf 
nicht verwundern, da er doch 

selbst das Musterbild ist...", afirmă R. Dieterle în Platons 
Laches 

und Charmides, Inaug. Diss., Freiburg, 1966, p. 54. Numai că, 
o comparaţie a acestui pasaj cu alte declaraţii asupra înţelesului 
„liniştei", ca normă de reţinere a tineretului atenian (Norii, v. 
961; Xenofon], Statul Laced., 3, 4; Chilon 10 A 3; de asemenea 
M. Pohlenz, Aus Platos Werdezeit, p. 40) îl îndeamnă pe B. Witte, 
op. cit., pp. 25—27, să afirme că acele puţine cuvinte rostite de 
Charmides conţin de fapt un adevărat program de educaţie. Nu 
poate fi vorba nici de o reţinere exterioară aşa cum afirma P. 
Friedlânder, op. cit., p. 71, care pierde din vedere dimensiunile 
adinci ale idealului pedagogic al „reţinerii". Cînd Charmides 
spune că sophrosyne înseamnă a face totul cu rînduială 
(Koouiwqc) şi liniştit, el se raliază în fapt valorilor pe care le-a 
cunoscut drept obligatorii în educaţia sa de tînăr atenian. Prin 
urmare, modul reţinut al răspunsurilor sale nu trebuie înţeles 


atit ca o trăsătură personală şi care „corespunde propriei sale 
fiinţe" (Friedlânder, op. cit., p. 70), ci ca un semn vădit că el 
însuşi stăpineşte acea sophrosyne de care vorbeşte (vezi şi B. 
Witte, op. cit., p.27). 

37 Pentru fiovxn): înţelesul pe care-l dobiîndeşte adverbul 
„liniştit“ în această determinare, prin poziţia sa accentuată de la 
sfîrşitul primei propoziţii infinitivale, e mai departe întărit de 
Charmides atunci cînd, reluîndu-şi gîndul, îl concentrează într-un 
singur substantiv abstract fovxi6rnc (vezi B. Witte, op. cit., p. 
25). 

38 Am redat termenul ńoúyxoç prin „liniştit" sau „domol“, iar 
Bpa6cuwqc atît prin „încet" cît şi prin expresia „cu zăbavă". 

39 Pentru naykpariălew. Pancraţiul era un soi de amestec 
de luptă propriu-zisă şi pugilat. 


40 Am dat pentru op66pa următoarele echivalente: 
„nestăvilit", „aprig", „dintr-o dată". 
41 Nn pare fără noimă faptul că Socrate şi-a ales toate 


exemplele de pînă acum din domeniul însuşirilor esențiale în 
buna educare a unui tînăr aristocrat atenian. 

42 Repeziciunea şi agerimea în privința sufletului şi a 
trupului socotite aici „mai frumoase" decit liniştea, apar în Omul 
politic drept definiţie a curajului şi stau ca „frumosul“ pe aceeaşi 
treaptă cu „liniştea“ care defineşte sophrosyne. (Omul politic, 
306 c). 

43 Vezi 159 c şi 159 d. 

44 Ceea ce-i ceruse Socrate (159 a). 

45 Am redat aioxvveoau şi aloxvvrnA6v prin „a se sfii" şi 
„Sfios" iar aSwc prin „smerenie". Prin cuvîntul aidos e introdusă 
în dialog una din cele mai vechi forme greceşti a felului de a 
înţelege valoarea. La Homer echivalentul datoriei este aidos; 
aidos şi nemesis alcătuind elementele esenţiale ale idealului său 
aristocratic. Vezi W. Jaeger, op. cit, p. 7; Wilamowitz- 
Moellendorff, Der Glaube der Hellenen, Berlin, 1931, vol. 1, p. 
335. Sfiala ca şi liniştea valorează la Homer ca normă de 
comportare caracteristică mai ales tineretului. Sfioasei reţineri a 
omului tînăr i s-a păstrat înţelesul homeric pînă la Euripide al 
cărui Hippolitos „cu suflet de fecioară" vede în sophrosyne şi 
aidos cea mai înaltă normă a acţiunilor sale. Vezi E. R. Dodas, 
The Aidos of Phaedra and the Meaning of the Hippolytus, C.R., 
39, 1925, pp. 102 — 104 şi Charles Segall, Shame and Purity in 


Euripides „Hippolytus", „Hermes", 1970, p. 280. După încercarea 
lui Democrit, care face din aidos unul din principiile eticii sale, 
Protagoras îi acordă în noua societate democratică o funcţie 
socială. Vezi şi R. Dieterle, op. cit., p. 172, 

46 Homer, Od., XVII, 347. Aidos ar fi fost dată tuturor 
muritorilor, arătase Protagoras (322 d). Dar Socrate — ca şi 
Homer — se opune afirmației acesteia: sfiala nu se potriveşte 
oricui şi în tot cazul nu omului nevoiaş. Prin aceasta, însăşi 
motivarea teoretică a democraţiei pericleene se arată inexactă, 
de vreme ce omul simplu nu posedă capacitatea pe care sofistul 
ar vrea să i-o atribuie. 

47 Noua definiţie, cu implicaţiile ei pedagogice şi morale, 
deşi apare într-un mai mare grad de abstracţie faţă de prima — 
care fusese raportată la o situaţie concretă şi pornise de la 
forme de comportare exterioară — cade la rîndul ei. 

48 Ca Nicias din Lahes, Charmides propune o definiţie pe 
care a auzit-o de Sa altcineva. Vezi M. Pohlenz, op.cit., p. 40 şi R. 
Dieterle, op.cit., 

p. 177. 

49 Abia acest al treilea răspuns al lui Charmides stă din 
punct de vedere al formei pe aceeaşi treaptă cu întrebarea lui 
Socrate. Definiţia „a săvirşi ce-i al tău" transcrie cu ajutorul unei 
expresii verbale o normă de conţinut a comportării sociale încă 
nefixate, (vezi B. Witte, op.cit., p. 66). Deşi expresia „a face ale 
tale" nu apare înainte de Platon (e folosită cu totul 
nesemnificativ de Sofocle, El., v. 678), ea pare totuşi să fi fost 
introdusă în literatura filosofică a celei de-a doua jumătăţi a 
secolului al V-lea. în Statul, această formulă hotărăşte asupra 
întregii structuri a cetăţii. Acolo, un asemenea mod de a proceda 
primeşte numele de dikaiosyne. (P. Friedlander, op.cit., p. 72). 
lar dikaiosyne şi sophrosyne stau adesea foarte aproape una de 
alta. (Phaidon, 82 b; Prot., 323 a). „A face ale sale", apare şi în 
Timaios, 72 a, ca un teritoriu parţial în domeniul sophrosynei. (P. 
Natorp, Platos lIdeenlehre, Leipzig, 1903, p. 23). Sîntem 
îndreptăţiţi, prin urmare, să credem că şi aici el nu aduce 
formula numai pentru a o lăsa să cadă. (P. Friedlânder, op. cit., 
p. 72; J. Luccioni, La pensee politique de Platon, P.U.F., 1958; K. 
Schilling, op.cit., p. 240. 

50 Cuvintele seamănă cu o ghicitoare; nici Socrate nu le 
poate găsi înţelesul. Această dificultate nu apăruse la primele 


două definiţii cînd Charmides trebuise să vorbească doar despre 
sophrosyne pe care credea că o posedă el însuşi. Vezi şi Walther 
Freyman, op.cit., p. 30. 

51 Moàvnpaypoveïv e văzut de P. Friedlânder ca antonim al 
expresiei „a face pe ale tale" şi mai mult, drept un defect tipic 
atenian (op.cit. 

p. 71). Democrit afirmase că „nu trebuie să îndeplinească 
multe lucruri cel ce vrea să fie senin". îndărătul acestor cuvinte 
poate fi observată încă de pe atunci existenţa acelui „a face pe 
ale tale" drept ceea ce corespunde capacităţii proprii, naturii 
individuale fizice şi spirituale. Acesta e înţelesul pe care-l va da 
Platon formulei mai tîrziu în Statul, cînd o va utiliza ca funcţie a 
ordinei asupra celor trei părţi ale sufletului (433 a). La Tucidide 
termenul acesta dobîndeşte un înţeles politic, ajungînd să 
însemne un soi de „optimism irațional" şi de „spirit de aventuri 
nepotolit' — ce stau la temelia imperialismului atenian. (V. 
Ehrenbeig, Polypragmosyne: A Study in Greek Politics, J.H.S., 67, 
1947, pp. 46—67 şi P. Huart, Le vocabulaire de l'analyse 
psychologique dans l'oeuvre de Thucydide, Paris, 1968, pp. 385 
—387. 

52 Akv8ov karı orieyyi6a erau folosite pentru exerciţiile 
din gimnaziu. 

53 O paralelă exactă a spuselor acestora e dată de Socrate 
în descrierea ironică pe care o face lui Hippias minor (368 b). 
Acesta îşi făcuse cu propriile-i miini toate cite le avea pe el. 
Referitor la discutarea principiului diviziunii muncii (Stalul, 370 
a), vezi V. Goldschmidt, op.cit., p. 276. 

54 Gîndul putea fi tot atit de confuz şi de enigmatic ea şi 
exprimarea lui prin cuvinte (vezi L. Robin, op.cit., nota 24). 

55 Schimbul de priviri între Charmides şi Critias, apoi 
tulburarea celui din urmă nu lasă nici o îndoială că acesta n-ar fi 
autorul definiţiei pe care Charmides ar fi auzit-o de la cineva. 
Vezi Th. Gomperz, Les penseurs de la Grece, Paris, 1909, p. 322. 

56 Charmides a ajuns în discuţia dialectică la limitele 
posibilităţilor sale. Intervenţia lui Critias va duce dialogul pe un 
plan mai înalt, dîndu-i un grad mai mare de abstractizare. La fel 
se întîmplă şi prin intervenţia lui Nicias în Lahes (194 d), a lui 
Thrasymachos în prima parte a Statului, ori prin înlocuirea lui 
Lysis cu Menexenos (211 b—c). 

57 Cu o trimitere la capacităţile sale filosofice şi de om de 


stat, Critias e recomandat ca interlocutor şi în Timaios (20 a). 

58 Pentru Aoyov napa6exeodat. Compară cu Timaios, 23 d şi 
Legile, 713 c. 

59 O intensificare a dezbaterii intelectuale are loc de îndată 
după apariţia lui Critias. Socrate începe discuţia cu aceeaşi 
întrebare cu care-l adusese „în aporie" pe Charmides. 

60 Critias îşi va apăra definiţia cu ajutorul unor distincţii 
subtile între conceptele „a face" (ro now), „a săvirşi" (ro 
TPG&TTELW) şi „a munci" (ro Epyăleo?au). El va rîndui cele trei 
concepte astfel încît notei să devină un suprem concept neutru, 
în vreme ce npâTrrew şi ânepyâ&leodou luate mai strîns, 
desemnează o făptuire de valorificat pozitiv. 

61 Din punerea în discuţie a acestei jumătăţi de vers 
împrumutate lui Hesiod (Lucrări şi zile, 309), Critias va ajunge la 
concluzia că poetul nu putuse înţelege prin ergon o faptă de 
ocară. Obiectiv văzut, acest argument e arbitrar întrucît citatul 
arătat aparţine în Lucrări şi zile unui context cu totul deosebit de 
cel unde apare la Critias. 

62 Prin disprețul cu care numeşte orice efort manual, 
aşezind meşteşugul cizmarului pe acelaşi plan cu prostituţia, 
Critias îşi dezvăluie din plin înfumurarea aristocratică. Platon 
imită în felul acesta în chip vădit o particularitate a aristocratului 
Critias, cel din realitatea istorică. Vezi B. Witte, op. cit., p. 83. 

63 Pentru noinoic, npâ$ic şi Epyaoia. 

64 Am redat otkela prin „proprii'. Ca reprezentant al 
aristocrației,  Critias îngustează conceptul binelui şi 
interpretează pe Hesiod în sensul moralei clasei sale. Întrucît el 
înlocuieşte pe tá £cavrov al formulei de bază prin oikeio, el 
confiscă definiţia indiferentă faţă de sine, pentru interesele sale 
proprii. Şi în Lysis (221 d şi urm.), egalitatea oikeia = áyaðóv e 
respinsă ca relativistă. Cf. B. Witte, op. cit., p. 83. în Statul, 586 
e, BEeATLoTov e stabilit drept oiketorarov. Pentru okela vezi şi 
comentariul lui Otto Apelt. 

65 Prodicos dobîndise o neasemuită faimă prin arta de a 
deosebi diferitele nuanţe ale cuvintelor sinonime. Cf. Hipp. 
maior, 282 c şi Prot., 337 a—c. , 

66 Socrate foloseşte verbele „a face" (nowtv) şi „a săvirşi" 
(npă&Trrew), cît şi substantivele care le aparţin fără să facă vreo 
deosebire. De pildă în paragraful 164 e ... o TÁ KAKÁ NPĂTTWV. ÎN 
timp ce după definiţia lui Critias nu se poate spune decit aya0ă 


npăTTreiwv. Vezi şi 

Walther Freymann, Platons Suchen nach einer Grundlegung 
aller Philosophie, Leipzig, 1930, p. 30 şi Max Pohlenz, op. cit., p. 
49. 

67 Socrate îl aduce pe Critias să confirme încă o dată şi „în 
toată limpezimea" că sophrosyne înseamnă săvirşirea binelui. 
Această twv áyaðwv npâăiq e socotită cea de-a patra definiţie a 
sophrosynei (după cele trei definiţii formulate de Charmides) de 
către C. Ritter, Platon, Munchen, 1910, p. 346. 

68 E ironică încuviințarea lui Socrate, anticipînd, parcă, prin 
atotcuprinderea ei nelimitatele posibilităţi de exprimare ale 


conceptului. 
69 Cf. 162 e. 
70 Compară cu Lahes, 195 c—d, unde întrebarea prin 


referirea directă la viaţă şi moarte relevă o mai puternică 
tensiune. 

71 Compară cu Gorgias, 511 d şi e. 

72 Cf. 163 c. 

73 Critias preferă să-şi retragă definiţia întrucît după spusele 
sale chiar şi cel care acţionează inconştient ar poseda 
sophrosyne. El o va înlocui cu „a se cunoaşte pe sine" (£cavrov 
ywy/vuwoKkew). Cf. Jorg Kube, TEXNH und ARETH: Sophistisches 
und Plalonisches Tugendwissen, Walter de Gruyter, Berlin, 1969, 
p. 138. Vezi şi P. Friedlânder, op. cit., p. 72 şi M. Pohlenz, op. cil., 
p. 46. 

74 Aceeaşi interpretare a maximei delfice, pe care Critias o 
aşează drept ţintă a noii sale definiţii, apare şi în Protagoras 
(343 a). Vezi P. Friedlânder, op. cit., p. 72; C. Ritter, op. cit., p. 
346 şi Nicolai Hartmann, Platos Logik des Seins, Berlin, 1965, p. 
182. împrejurarea că Platon poate releva formula „a se cunoaşte 
pe sine" ca salut al zeului, pare să indice faptul că zicala aceasta 
era primul lucru vizibil celor care intrau în templu. Vezi W. 
Roscher, Die Bedeutung des E zu Delphi und die ubrigen 
Ypâ&uuaTa AcAgpikG&, „Philologus", 59, 1900, pp. 21—41. Mărturia 
platonică e cea mai timpurie pe care o avem despre maxima 
delfică. Originea ei nu e încă îndeajuns clarificată. 

75 Vezi interpretarea „politică" a lui Wilamowitz-Moellendorif, 
op. cit., p. 200: „Nu este greu de imaginat cum înţelegea 
radicalul om al violenţei acest avertisment şi această virtute... 
omul de rînd trebuie să-şi recunoască subordonarea... Cizmarule 


rămii la calapodul tău!..." i 

76 [uyvuwokew £avT6v sau ENLOTIĂĂuN Eavrov cum apare citeva 
rînduri mai jos (165 c 4), e considerată de C. Ritter drept a 
cincea definiţie dată sophrosynei (op. cit., p. 136). 

77 După determinarea lui Critias, că sophrosyne ar închide 
întotdeauna înăuntrul ei actul cunoaşterii, Socrate conchide că 
ea este o ştiinţă determinată avind un obiect determinat. 
înăuntrul terminologiei platonice, aşa cum se poate observa în 
Protagoras, 352 c şi în Statul, 476 d— 477 d, 478 a, yiyvwokew 
iese la iveală ca verb aparţinind substantivului emoriun. în timp 
ce vyiyvwokew se referă la actul cunoaşterii, €enioraoau 
desemnează „posesiunea ştiinţei"  (emoTriunc mov €Ew, 
Theaitetos, 197 b. Compară şi Euthyd. 277 b—c). 

78 Conceptul atic pentru ştiinţa de specialitate, pentru 
partea teoretică a unei capacităţi practice era în secolul al V-lea 
enoTiun. Cuvîntul c relativ nou. Homer cunoaşte numai verbul 
Enioraoau. cu indicarea unei capacităţi practice ori intelectuale 
(E 50), iar substantivul apare pentru prima oară abia la 
Bacchylides (X, 35—48, Snell). La Sofocle, „tragerea cu arcul" e 
socotită o ştiinţă (Filoctet, 1057), iar la Tucidide conceptul are un 
înţeles foarte apropiat de Texvn (|, 49, 3; 121, 4 etc.). Un 
asemenea sens s-a păstrat şi la Platon (Ap., 22 d; Gorg., 511 c) 
iar în Statul, 438 d, apare „ştiinţa construirii de case". în toate 
aceste cazuri entoriun fiind înţeleasă ca iscusinţă tehnică, ca 
ştiinţă specială precisă. Totuşi, la Platon, conceptul de episteme 
are încă de la început un sens dublu şi îndeplineşte o funcţie 
dublă. Pe de o parte, el serveşte răfuielii cu sofiştii pe linia unei 
supraştiinţe şi prin aceasta e cercetat în structura sa de ştiinţă 
specială. Pe de altă parte, el înlocuieşte acea supraştiinţă sofistă 
şi devine prin analogie cu acţionarea creatoare de valoare şi 
meşteşugărească ştiinţa conducătoare cea mai înaltă, căreia 
doar folosinţele tehnice îi dau valoare. Vezi Jorg Kube, op. cit. 

79 Principiul utilitar e unul de bază în sistemul platonician. 
Tot ceea ce e frumos şi bun e în acelaşi timp xpnoiwu6c,, adică 
util, convenabil, corespunzător conceptului său. Socrate ajunge 
la concluzia că frumuseţea în sine (Kalon Kath'auto) nu există 
fără să fie asociată utilului. Frumos e numai utilul pentru 
Socrate. Un adolescent care dansează e mai frumos — 
gimnastica fiind utilă corpului său — decit cel care stă în repaus 
(Timaios, 87 d —e). Vezi R. Bayer, Histoire de l'Esthetique, Paris, 


1961, p- 25. 

80 Obiectul medicinei este cunoaşterea a ceea ce e sănătos 
(165 d), al arhitecturii, construirea caselor. Pe baza acestor două 
exemple tehnice stereotipe Socrate dovedeşte cel de-al doilea 
caracter esenţial al ştiinţelor: folosul lor. 

81 Prin această întrebare, Socrate se contrazice de fapt; 
iar opoziţia care se iveşte aici va hotărî mai departe asupra 
întregii discuţii. El caută să adapteze definiţia sa despre 
sophrosyne care „nu e o ştiinţă la fel cu celelalte", la 
tradiționala téxvn în înţeles de ştiinţă specială. lar Critias i-o va 
reproşa. Vezi N. Hartmann, op. cil., p. 182 şi Jorg Kube, op. cit., 
pp. 157 —160. 

82 Din calcul ori geometrie nu provine un rezultat 
concret (£pyov) aşa cum prin arhitectură provine casa, ori prin 
ţesătorie veşmintele. Se obţine un soi de ierarhie a ştiinţelor al 
căror criteriu de ordine e gradul respectiv de abstractizare. 

83 Vezi E. de Strycker, Trois points de Terminologie 
Mathematique chez Platon, REG 63, 1950, p. 54: „...la logistique 
du Charmides et du Gorgias ... n'est rien d'autre que la theorie 
des rapports et proportions dans leurs applications «au pair et 
impair», c'est-â-dire aux nom- bres entiers". 

84 Critias va respinge şi această întrebare ca nepotrivită, 
arătînd că, după el, căutata ştiinţă trebuie deosebită nu numai 
de o cunoaştere meşteşugărească, dar şi de fiecare ştiinţă 
teoretică. Prin aceasta, el va da definiţiei sophrosynei o nouă 
formă. 

85 Opoziția dintre cele două metode de cercetare (a lui 
Critias şi a lui Socrate) trimite la însuşi sensul dialecticii 
platonice. (Vezi B. Witte, op. cit., p. 111). Critias, pornind de la 
afirmaţiile lui Socrate, încearcă să definească conceptul unei 
ştiinţe suprem conducătoare care stă deasupra tuturor celorlalte 
ştiinţe, prin aceasta neputind fi măsurată după normele lor de 
măsurare. Socrate opune acestei revendicări argumentele cu 
care respinsese încă înainte supraştiinţa sofistică. Fiecare din 
cele două poziţii are principial temeiul ei, nici una nu e falsă. 
Cercetarea va duce mai departe spre definirea acelui obiect 
deosebit al ştiinţei sophrosynei. 

86 în opoziţie cu ştiinţele speciale ale medicinei sau 
arhitecturii, sophrosyne e considerată drept o cunoaştere a altor 
forme de cunoaştere şi totodată a ei însăşi (GAAwv EMLOTÁMWV 


ENLOTĂUN KAL EQUTÁÇ). 

87 Cf. 165 b-c. 

88 în clipa în care conceptul de „ştiinţă" devine obiectul 
cercetării, Platon dă socoteală de metoda sa. El lasă pe Critias 
să ridice împotriva lui Socrate reproşul unei conduceri 
neobiective a discuţiei. împotriva unei astfel de învinuiri, 
Socrate se mai apărase (165 b): „întirzii odată cu tine în 
dezlegarea problemei acesteia, pentru că nici eu însumi nu o 
lămuresc". Vezi şi Gorgias, 506 a (Eînruw kowr ue8 'Vuwv...). 

89 Vezi Ap., 20 c. 

90 Ar fi vorba de propria activitate a lui Platon. Interesat în 
problema expusă, o cercetează însă şi pentru discipolii săi. 

91 Apar formulări asemănătoare în Gorgias, 506 a, Cratylos, 
411 b şi Phaidon, 98 b. 

92 în aceste din urmă schimburi de cuvinte e păstrat 
îndeosebi (arată B. Witte, op. cit., p. 111), caracterul istoric al 
celor doi parteneri. Critias, „sofistul", susține problema 
supraştiinței (aşa cum o primise Platon de la Protagoras şi 


Gorgias), iar Socrate „elencticul", caută să se opună 
revendicărilor sofiste. Astfel Platon integrează în opera sa — în 
forma „dramatică" a dialogului — punerea întrebării care-i 


parvenise prin tradiție; pentru ca pornind de la ea, să rezolve 
aporia propriului gînd. 

93 Critias îşi reia afirmaţia de la 166 c. 

94 Socrate va relua întrebarea (167 c), adîncindu-i înțelesul. 
Va fi vorba nu doar de o enioriun emorâunc dar şi de o 
ENLOTĂUuN &wnniouoovwnc. în Statul, tema „agonală" cere atît 
cercetarea esenței justiției cît şi a injustiţiei (Statul, II, 358 a—b). 
în Eutyphron, Socrate cere interlocutorului nu numai definirea 
pietăţii dar şi a impietăţii (5 c—d). întrebat asupra virtuţii, 
Menon va răspunde spontan şi asupra viciului (Menon, 72 a). 
Niciodată nu va putea fi cercetată plăcerea fără a se cerceta în 
acelaşi timp şi durerea (Philebos, 51 b). Vezi V. Goldsehmidt, Les 
Dialogues de Platon p. 274. 

95 Prin această egalare, se introduce pe o a doua treaptă 
acel lucru pe care Critias vroia să-l vadă exclus prin relaţia cu 
sine a ştiinţei ştiinţelor: obiectul ştiinţei deosebit de ea însăşi. Cf. 
B. Witte, p. 125. Transpunerea definiţiei în formă verbală face 
vizibilă, într-o formă gramaticală mai limpede, necesitatea unui 
obiect al cunoaşterii. 


96 Literal: „a treia oară în cinstea [zeului] salvator". Cu 
această formulă de rugăciune care era rostită în timpul 
ospăţului, la libaţia celui de-al treilea pahar, Socrate întreprinde 
ultima încercare de a defini sophrosyne, după ce amindouă 
definițiile anterioare ale lui Critias („a face ale sale" şi „a se 
cunoaşte pe sine") nu duseseră la o rezolvare definitivă. 
Invocarea lui Zeus ar indica faptul că dialogul intră acum în faza 
sa decisivă. în privinţa formulei, vezi Pindar, Ist., 6, v. 7; Eschil, 
Choeph., v. 1073 şi chiar Statul, 583 b. Vezi de asemenea, K. A. 
Benkendorff, Untersuchungen zu den Platonischen Gleichnissen, 
Vergleichen und Metaphern aus dem Bereich der Gymnastik und 
Agonistik, Inaug.-Dias., Tubingen, 1966, p. 94. 

97 Compară cu 163 d fin. 

97b V. Goldschmidt, op. cit., pp. 285 — 286, dă o interesantă 
comparaţie cu un loc similar din Stalul, 450 c—d. 

98 Pentru a-şi limpezi nedumerirea, Socrate va aşeza 
sophrosyne, pe rînd, alături de alte concepte funcţional 
asemănătoare, cărora le va atribui cîte un obiect corespunzător, 
în mod necesar provenit din mai întîi numitul concept activ. 
Printr-o asemenea metodă, pe care Aristotel o caracteriza sub 
numele de epagoge, socotind-o tipică lui Socrate, se arată că o 
relaţie de sine aşa cum e formulată în cunoaşterea cunoaşterii 
nu era cu putinţă. 

99 Vederea e raportată la culoare; aceasta din urmă fiind 
obiectul ei „,ideal'. Compară cu Theaitetos, 156 c. 


100 Dorinţa este întotdeauna dorinţă a plăcerii. Vezi 
Phaidros, 237 d (ń uev Eupuvroc ovoa entOvuia n6ovwv). 
101 Că voinţa e pusă în legătură cu binele se poate 


vedea şi în Gorgias 468 c (tá yap aya86 fovi6uc0a). înşiruirea 
conceptelor merge pînă la episteme. în ce fel trebuie gîndit 
acest raport între conceptul activ şi obiectul în genetiv o arată 
cercetarea amănunţită a unei situaţii asemănătoare din Statul 
(436 b—437 c). 

102 Toate comparativele care vor urma (şi pe care 
Socrate le alătură exemplului cunoaşterii care e cunoaştere a 
ceva şi are proprietatea de a trimite către ceva) sînt de regăsit 
în Statul (438 b—c). Kurt Schilling, în Platon — Einfuhrung in 
seine Philosophie, 1948, pp. 44—45, trimite pentru locurile 
acestea la Parmenide. 

103 Imperfectul verbului ívar în locul prezentului exprimă o 


anterioritate logică şi prin aceasta, exemplul de regulă al unei 
relaţii la obiectul în sine, în opoziţie cu situaţia de excepţie a 
raportului cu sine. 

afirmă B. Witte, op. cit., p. 118. Compară cu Statul (436 b—c) 
eto6ueOa 6TL 0V Tavrov [lv . . . Pe baza comparaţiilor din 
exemplele enumerate, Socrate încheie într-o formulă abstractă. 

104 Acest nou introdus concept (Kivnoic aVTĂ £avrriv Kwvelv) 
primeşte în opera mai tîrzie a lui Platon, o strictă determinare 
din punct de vedere al conţinutului. în Phaidros, „mişcarea ce se 
pune în mişcare pe ea însăşi" apare ca un soi de temei originar 
nenăscut, ca suflet al lumii, izvor şi început al oricărei mişcări 
(245 c). Vezi şi Legile, X, 894 d-e, 895 e, 896 a). 

105 în Cratylos, căldura în opoziţie faţă de trup, socotită 
pentru procesele interioare şi pusă pe acelaşi plan cu mişcarea 
sufletului şi a gîndirii. 

106 „Omul de format mare" (5 utyac ávnp) e definit în 
Legile (730 d—e). în Charmides, el trebuie să stăpinească arta 
diviziunii (168 b). O asemenea artă aruncă lumină asupra 
tuturor celorlalte (Philebos, 16 c), în măsura în care ca 
mijloceşte între unul şi infinitatea unui domeniu; ...„daher kann 
der mythische Vorganger des «grossen Mannes» «eine Art 
Prometheus» genannt werden" (comentează B. Witte, după 
Philebos, 16 d, op. cit., p. 123). 

107 în vreme ce convorbirea sfirşeşte astfel în aporie, 
Socrate face să atirne rezolvarea de fapt a problemei de 
persoana unui conducător, condiţie în care se manifestă 
certitudinea lui Platon de a fi el însuşi acel subiect cunoscător. 
Rezultat la care ajung atît M. Untersteiner, Studi Platonici. II 
Carmide, „ACME" 18, 1956, 19—67, p. 41, cît şi B. Witte, op. cit., 
p. 124. 

108 Argumentul lui Socrate e dublu. în primul rînd el 
pune la îndoială egalitatea propusă de el între cunoaşterea de 
sine şi noua formă a definiţiei. La protestul lui Critias, el face un 
pas mai departe afirmînd că, In amîndouă cazurile noii formule, 
„cunoaşterea" nu poate fi aceeaşi. 

109 „Damit ist eine Implikation, die der Begriff einer 
Wissenschaft der Wissenschaft enthalten konnte und die vor 
aliem durch die von Kritias gefundene Formulierung 
«Wissenschaft der anderen Wissenschaften» nahegelegt zu 
werden schien, ins Bewusstsein gehoben und widerlegt", 


comentează în locul acesta B. Witte, op. cit., p. 127. Socrate 
arată că ştiinţa căutată, chiar într-o formă derivată, nu poate 
avea un obiect specific. Ea nu poate fi decit ştiinţa acelui lucru 
ce poate să fie ştiinţă. 

110 Medicul şi înțeleptul nu pot „vorbi“ (5iaAcyeo0au) 
împreună, întrucît unul e specialist în ceea ce-i „sănătos", iar 
celălalt în „cunoaştere". Astfel sophrosyne şi „utilul“ se despart. 

111 Max Pohlenz, op. cit., p. 51; Untersteiner, op. cit., p. 38 
şi T. C. Tuckey, Plato's Charmides, Cambridge, 1951, p. 98, au 
vrut să vadă în noua formulare o raportare la întrebarea 
socratică şi prin urmare au înţeles această parte a dialogului ca 
o discuţie privind interpretarea vieţii lui Socrate. 

112 Modul ireal al vorbirii care e păstrat fără excepţie şi în 
reprezentarea următoare a folosului sophrosynei ar fi un indiciu 
al caracterului utopic al conţinutului ei. Statul guvernat de 
sophrosyne apare doar ca imagine ideală, fără posibilităţi de 
realizare. 

113 Socrate schiţează o „structură socială" în care înțeleptul 
cîrmuieşte asupra celui neînţelept. Căutarea unei definiţii a 
sophrosynei care prin analiza categorială a emoTfiun EnoTiunc 
părea a fi o problemă pur epistemologică, îşi arată aici 
caracterul ei politic. Compară şi cu Prot., 318 c—319 a. 

114 în miturile eshatologice din Gorgias şi Protagoras 
oamenii sînt pedepsiţi în urma „greşelilor" lor, pe cînd cei „fără 
greşeală" ajung în Insulele Fericiţilor. (Gorg., 526 b —c, 523 b). 
întocmai şi aici „eudaimonia" e întemeiată pe eliberarea de 
greşeli. Vezi şi Gorg., 507 b, Alcib., 116 b. Statul, 353 c—351 b, 
şi trimiterile lui L. Robin de la nota 40. în Statul apare aceeaşi 
misiune a polis-ului de a realiza fericirea tuturor cetăţenilor săi. 

115 Un asemenea stat ideal ca acesta înfăţişat de 
Socrate, în care să se împlinească „ştiinţa înţelepciunii", apare 
însă (spre deosebire de cel din Statul), ca o pură utopie. Contrar 
lui R. Dieterle, care nesocoteşte funcţia pozitivă a utopiei: „Doch 
es war offenbar nichts weiter als eine grosse «utopische» 
Illusion, da sich gezeigt hat, dass es ein solches Wissen 
nirgendwo gibt" (p. 266), B. Witte i-o acordă din plin: „Doch 
diese Utopie hat eine positive heuristische Funktion; sie ist das 
ideale Leitbild, das «Gut» (6&ya8ov), das zum Auffinden jener 
obersten leitenden Wissenschaft fuhrt..." (p. 131). 

116 Socrate, care combătuse pînă acum numai definițiile 


independente ale lui Charmide3 şi Critias, ori modificările tezelor 
lui Critias, va încerca să demonstreze imposibilitatea utopiei 
schiţate de el însuşi. 

117 Socrate va anula în concluzia arătată drept „vis" 
premisa de bază a utopiei sale, întrucit el se îndoieşte asupra 
folosului înţelepciunii. 

118 Socrate îşi aminteşte cuvintele Penelopei din cîntul 
XIX al Odiseei despre visele care pătrund prin poarta de fildeş — 
cele amăgitoare — şi adevăratele vise, acelea ce intră pe poarta 
de corn. Visul lui Socrate are acelaşi dublu înţeles ca şi cel al 
Penelopei. în Odiseea e vorba de un «atvov ovetpov, o spune 
Odiseu (XIX, 568). El se va dovedi însă aducător de noroc. Platon 
pune în paralel cele două visuri, dînd astfel o precisă 
interpretare conexiunii structurale a propriei sale opere. Prin 
caracterul său elenctic visul lui Socrate e şi un aivov ovetpov 
întrucît el nimiceşte imaginea fericită a statului desăvirşit. Dar 
chiar această nimicire „vesteşte adevărul", spune B. Witte, op. 
cit., p. 133. 

119 Chiar şi mantica e încadrată ironic ca „ştiinţă a viitorului" 
într-o societate tehnic perfectă şi condusă de ştiinţă. 

120 Expunerea se rezumă pentru Socrate la conceptul de „a 
săvirşi potrivit cunoaşterii" (emornudvuwc npă&TTeiv). E vorba din 
nou, ca în „utopie'", de o societate în care domneşte 
sophrosyne ,„„pvă&TTrovoa" aşa cum e numită şi în Statul. Dacă 
în Utopie a fost relevată doar „buna acţionare" ca urmare a 
predominării sophrosynei, acum aceasta este expusă în înţeles 
unilateral tehnic. Vezi şi R. Dieterle, op. cit., p. 283: „Der grosse 
Vorbehalt gegenuber dem technischen Wissensideal ist damit 
ausgesprochen". 

121 „Es ist der alte Sokrates", comentează B. Witte, cel care 
caută să combată revendicarea unei ştiinţe atotconducătoare 
prin analogii cu ştiinţele speciale (op. cit., p. 134). 

122 După ce toate obiectele parţiale ale cunoaşterii sînt 
respinse categoric de Critias, mereu repetata întrebare asupra 
cauzei fericirii (care obținuse o rezolvare în conţinutul oarecum 
abstract al Utopiei) îşi află în sfîrşit răspunsul: căutata ştiinţă e 
„ştiinţa despre bine şi rău". Această definiţie pare în consonanţă 
cu formularea mai timpurie a lui Critias despre „săvîrşirea 
binelui" (163 e). 

123 Găsita ştiinţă are caracter de universalitate, nu însă în 


sensul unei cîrmuiri enciclopedice a tuturor ştiinţelor speciale, ci 
în înţelesul celei mai înalte ştiinţe a valorii. 

124 Această rezolvare ultimă aduce cu sine totodată şi cea 
mai adîncă aporie. Socrate constată opoziţia între ştiinţa binelui 
şi a răului care s-a arătat drept condiţie a posibilităţii utilului şi 
ştiinţa ştiinţelor ca definiţie a înţelepciunii. Vezi şi M. Pohlenz, 
op. cit., p. 49. 

125 Nu numai că n-a putut fi găsită nici o definiţie pentru 
înţelepciune, dar nici măcar părerea că e folositoare nu s-a 
confirmat vizibil. Vezi M. Pohlenz, op. cit., p. 47. 

126 Trimisă ad absurdum şi ultima cunoaştere pozitivă a 
obiectului cercetării, dialogul sfirşeşte prin cuvintele acestea. Că 
înfrîngerea nu este însă definitivă, o arată ironia cu care Socrate 
reia o asemenea concluzie: (vezi K. Schilling, op. cit., p. 48 şi B. 
Witte, op. cit., p. 136) „Şi parcă totuşi, nu-mi vine să cred că 
lucrurile stau chiar aşa, ci mai degrabă eu aş fi un prost 
cercetător. înţelepciunea doar, e-un mare bine şi dacă o ai — 
cred eu — ar trebui să fii şi fericit". Astfel de cuvinte îndeamnă 
pe Charmides şi pe cititori să lase contradicţia pe seama unui 
„cercetător mai bun" care ar fi Platon însuşi. 

Cf. 155 e—157 c. 


